7 Cara Semulajadi Menghilangkan Bau Busuk & Hapak Dalam Kereta

“Anak tertumpah susulah, tertinggalkan makananlah, semalam pula termuntah atas kusyen kereta. Macam mana cara hilangkan bau kereta yang dah makin teruk ni? Nanti kalau sembur pewangi banyak-banyak, aku juga yang pening.”
Sesetengah orang mungkin tidak suka bau-bauan yang agak memeningkan daripada bahan kimia, lebih-lebih lagi apabila ada anak kecil atau bayi.

Berikut kami kongsikan beberapa cara hilangkan bau kereta dengan menggunakan bahan pewangi daripada sumber semulajadi.
7 Cara Hilangkan Bau Kereta Menggunakan Bahan Semulajadi
Selain menggunakan ‘air-freshener’ atau bahan pewangi yang dijual di pasaran, anda boleh menggunakan beberapa cara hilangkan bau kereta secara semulajadi. Selain menjimatkan, anda tidak perlu risau kesan bahan kimia. Berkesan!

1. Arang
Sebelum anda mewangikan kereta, perkara pertama yang mungkin anda perlu pertimbangkan adalah meneutralkan bau busuk, hapak, atau kepam yang dah sedia ada dalam kereta.

Contohnya, kalau ada bau durian, bau bangkai, atau bau muntah – tentu kita perlu hilangkan bau ini terlebih dahulu, bukan? Kalau tiba-tiba disembur pewangi, boleh jadi lebih pening dengan kombinasinya.
Oleh itu, anda boleh mengambil beberapa ketul arang untuk menyahkan bau kurang enak tersebut. Cara pertama, letakkan arang dalam bekas ‘tupperware’ dan biarkan terbuka di lantai kereta. Cara kedua, bungkuskan arang dengan tisu atau beg kain dan letak berhampiran kawasan yang berbau.
Memang ada dijual yang siap macam dalam gambar di bawah ini. Tapi, kalau buat sendiri bukannya susah. Jimat dan berbaloi!
Foto Kredit: aliexpress.com
2. Soda Penaik
Kalau tak ada arang, soda penaik atau ‘baking soda’ adalah satu lagi cara hilangkan bau kereta yang berkesan.
Anda boleh meletakkan satu bekas ‘tupperware’ yang berisi soda penaik ke dalam kereta seperti arang di atas. Satu lagi cara, kalau anda berhasrat nak cuci dan vakum kereta, taburkan dulu soda penaik ini ke atas lantai kereta atau bahagian yang berbau kuat. Biarkan 2-3 jam untuk ia menyerap bau. Kemudian, boleh vakum.
Selalu juga orang gunakan teknik ini untuk menghilangkan bau hancing pada tilam kerana ia efektif untuk menyerap bau.
Foto Kredit: cnet.com
3. Serbuk Kopi / Teh
Sebagai alternatif, anda boleh cuba cara hilangkan bau kereta dengan menggunakan serbuk kopi atau teh. Kedua-dua bahan ini berkesan menyerap aroma yang kurang sedap dalam kereta. Boleh rujuk cara di bawah ini. Senang saja. Nak guna uncang teh / kopi terus pun boleh.
Mungkin lebih ramai suka gunakan kopi kerana baunya pun harum, segar biji mata! Tapi seeloknya, kalau guna serbuk kopi, pilihlah jenis serbuk kopi yang selalu dibuat kopi ‘o’, bukan jenis ‘instant’ seperti Nescafe apa-apa yang 3-in-one ya. Serbuk kopi ‘instant’ senang larut kalau terkena air. Nanti habis berwarna perang dan rosak pula kain uncang yang digunakan ini.
Foto Kredit: teeneelanna.com
4. Daun Pandan
Bila bau busuk dalam kereta dah hilang, bolehlah tambah keharuman menggunakan daun pandan. Seperti yang kita tahu, daun pandan mempunyai aroma yang wangi dan menyegarkan, sebab itulah ia digunakan sebagai bahan asas dalam bunga rampai.
Siapa yang ada daun pandan di belakang rumah, keratkan 2-3 helai dan ikatkan. Kemudian letakkan di bawah tempat duduk atau di mana-mana ruang dalam kereta.
Kalau nak lebih berkesan, hiriskan daun pandan kecil-kecil dan letakkan dalam beg kain yang berlubang-lubang. (Macam ‘goodie bag’ yang selalu dapat dari rumah kenduri kahwin). Kemudian, gantungkan dalam kereta. Memang harum semerbak!
Tapi, jangan lupa menggantikannya dalam tempoh 2-3 minggu. Bila dah kering dan layu, baunya pun akan hilang sekali.
Foto Kredit: jewelpie.com
5. Lemon / Limau Kasturi
Kalau ada sebarang tumpahan, basuhkan seperti biasa. Kemudian, perahkan lemon atau limau kasturi pada bahagian yang tak hilang baunya. Biarkan seketika sebelum membilas seperti biasa.
Jus lemon atau limau kasturi juga boleh dibuat ‘spray’ kereta semulajadi. Perahkan pati lemon tadi dengan sedikit air dan campurkan sedikit cuka kerana ia boleh melawan kulat dan bau hapak. Kemudian, ‘spray’ pada bahagian dalaman kereta.
Foto Kredit: eatboutique.com
5. Daun Limau Purut
Kalau tak jumpa lemon atau limau kasturi, anda boleh juga boleh membuat ‘spray’ kereta dengan teknik sama menggunakan limau purut (‘kaffir lime’).
Selain buah limau itu, daunnya pun boleh digunakan dengan cara mencincang halus seperti daun pandan tadi.

6. Anginkan / Jemur
Kereta mungkin berbau apabila baru pulang dari pasar membeli barang basah seperti ikan, sotong, daging, dan sebagainya. Selalulah menjemur atau menganginkan kereta untuk memberi pengudaraan yang baik. Dengan cara ini, bauan yang terperangkap dapat keluar dengan cepat.
Teknik yang mudah adalah buka pintu kereta, hidupkan enjin dan biarkan ‘fan’ berpusing selama lebih kurang 5 minit pada kelajuan maksimum. Jika mahu, semburkan sedikit ‘spray’ yang anda buat sendiri atau apa-apa pewangi yang anda suka ke dalam ‘air cond’.
Foto Kredit: lifewire.com
7. Cuci Secepat Mungkin Jika Berlaku Tumpahan
Lain kali, sekiranya berlaku sebarang tumpahan makanan atau minuman dalam kereta, pastikan anda mengelapnya secepat mungkin. Lebih cepat dicuci, lagi mudahlah menanggalkan baunya.
Foto Kredit: saraautocare.com
Pantau Kebersihan Dengan Kerap
Bau hapak, kepam atau tengik menandakan ada air bertakung dalam kereta anda yang mungkin berpunca daripada masalah pintu atau pengedap tingkap yang bocor. Selain itu, kerosakan komponen tertentu dalam kereta boleh menyebabkan bau sulfur (seperti telur tembelang atau telur busuk), bau gas, atau bau minyak di dalam kereta.
Pastikan tiada objek yang terbiar lama di dalam kereta. Jika anda telah mencuba pelbagai cara hilangkan bau kereta tetapi gagal, mungkin kereta anda perlukan perhatian khusus.


10 Cara Hilangkan Bau Tandas Busuk, Kekal Segar Sepanjang Hari

“Argh busuknya bilik air ni. Dari jauh dah bau. Nak kata tak cuci pun tak juga. Tapi kenapa cepat sangat berbau semula? Tak boleh jadi, aku kena cari cara hilangkan bau tandas, nanti malulah kalau tetamu datang.”
Memang stres kalau bilik air berbau. Mulalah tercari-cari mana datangnya sumber bau yang kurang menyenangkan.

Antara semua bilik dalam rumah, bilik air memang jadi perhatian kerana selalu digunakan. Bukan sahaja seisi rumah, malah tetamu yang datang berkunjung juga pastinya akan mengguna bilik air. Kalau bilik air kotor atau berbau, memang terasa malu. Nanti dianggap pengotor pula.
Foto Kredit: climatedesign.com

10 Cara Hilangkan Bau Tandas, Harum Sepanjang Masa
Berikut adalah 10 cara hilangkan bau tandas menggunakan bahan semulajadi. Mesra alam, dan sesuai untuk semua kediaman.

1. Pastikan pengaliran udara yang baik
Jika ada tingkap, buka seluas-luasnya selepas anda mengguna bilik air.
Jadi bau yang kurang menyenangkan dalam bilik air akan sentiasa digantikan dengan udara segar dari luar.
Jika ada bajet, pasang extractor fan yang bertindak mengalirkan udara dalam bilik air.
Foto Kredit: wikihow.com
2. Elak gantung baju atau tuala
Pastikan tuala yang lembap digantung di tempatnya, bukan di dalam tandas.
Seeloknya, cuci alas kaki dengan kerap kerana jika ia lembap, bakteria dan lumut mudah berkumpul sehingga mengeluarkan bau busuk.
Foto Kredit: wikihow.com
3. Pastikan tong sampah selalu kosong
Sebaiknya kosongkan tong sampah setiap hari meskipun belum penuh.
Ini kerana bakteria sukakan suasana yang lembap. Pembentukan bakteria boleh menyebabkan punca bau busuk.
Gunakan tong sampah bertutup untuk mengurangkan bau.
Foto Kredit: ebay.co.uk
4. Galakkan kemasukan cahaya matahari
Sinaran cahaya matahari dapat membunuh kuman dan bakteria dalam bilik air.
Sebab itu cuba cari ruang agar cahaya matahari dapat masuk dalam bilik air.
Foto Kredit: myparadissi.com
5. Guna ‘essential oil’
Masukkan dua cawan air, satu sudu cuka putih, satu sudu soda penaik dan 10 titis essential oil seperti eucalyptus, sitrus atau lavender dalam botol spray.
Letak dalam bilik air dan ia akan memberi bau segar yang berpanjangan dalam bilik air.
Foto Kredit: oil-benefits.com
6. Letak pokok bunga dalam bilik air
Pokok bunga seperti jasmine, lily dan ros mewangikan bilik air secara semulajadi.
Selain memberi kesegaran, ia juga mencantikkan pandangan.

7. Hirisan lemon
Ada beberapa cara anda boleh menggunakan lemon.
Cara pertama, gunakan garam laut dan isikan ke dalam kulit lemon (sperti dalam gambar di bawah). Gantikan garam ini setiap 4-5 hari.
Cara kedua lebih ‘simple’, hiris lemon dan letak dalam mangkuk kemudian letak dalam bilik air. Semua bau yang kurang menyenangkan akan diserap oleh hirisan lemon.
Foto Kredit: brit.co
8. Hampas kopi
Hampas kopi jangan dibuang kerana ia dapat menghilangkan bau tandas.
Caranya, masukkan hampas kopi ke dalam lubang tandas, biarkan ia terendam beberapa lama dan siram. Anda akan dapati bau tidak menyenangkan itu akan hilang sama sekali.
Foto Kredit: bodyandskincare1.blogspot.my
9. Arang
Arang adalah satu lagi bahan semulajadi yang mampu menyerap bau busuk.
Cara menghilangkan bau tandas dengan arang adalah dengan meletakkan beberapa ketul arang kecil di dalam beg kain atau beg plastik yang berlubang-lubang.
Kemudian, gantungkannya di tempat yang berbau seperti berdekatan dengan mangkuk tandas.
Foto Kredit: ehow.com
10. Menyalakan mancis
Jika ada tetamu yang akan datang dalam masa yang terdekat, cuba nyalakan mancis seketika di dalam bilik air.
Walaubagaimanapun, cara ini dipercayai hanya bersifat sementara kerana nyalaan api tersebut hanya akan ‘menutup’ bau busuk tersebut.
Foto Kredit: walldevil.com
Pastikan bilik air dicuci dengan kerap,
Jika tidak kotoran akan melekat dalam bilik air dan sukar ditanggalkan untuk jangka masa yang lama.
Ia akan menyebabkan bilik air nampak kotor meskipun sudah dibersihkan. Bau yang kurang menyenangkan juga dapat diatasi dengan mudah.


Cara Hilangkan Cacing Halus Dalam Pasir Yang Rosakkan Akar Pokok!

Nematod ialah sejenis sejenis haiwan intertebrata yang boleh hidup dalam tanah, tanaman dan juga air. Spesis yang menyerang pokok biasanya tidak boleh terus hidup dalam air. Perosak ini hidup dalam tumbuhan dengan memakan kandungan sel-sel akar, batang dan daun.
Bagi anda yang gemar bercucuk tanam, pasti tahu nematod atau cacing halus banyak di pasir sungai dan akan merosakkan tanaman jika menggunakannya. Antara cara boleh dicuba untuk membunuh cacing halus adalah dengan menggunakan clorox.

Baca juga: Tips Jaga Pokok Kantan Supaya Berbunga Subur, Wajib Tabur Ni!
CARA HILANGKAN CACING HALUS DALAM PASIR YANG ROSAKKAN AKAR POKOK

Ada sembang dengan rakan kerja. Bercerita tentang pokok tin. Saya kata pokok tin ni susah jaga sebab perlu medium yang tak boleh terlalu lembab, tak terlalu kering. Antaranya perlu pasir dalam medium digunakan.

Eloknya guna pasir sungai. Tapi ada masalah pula kalau guna pasir sungai. Pasir sungai banyak nematod! Apa itu nematod? Nematod adalah cacing halus yang merosakkan akar pokok.

Simptom serangan nematod bermula dengan pokok terbantut. Apabila dicabut dan lihat pada akar ada kesan bintil bintil seperti bengkak. Ini adalah serangan nematod.
Cara yang saya tahu untuk basmi nematod adalah dengan pasir dan media tanah perlu dibakar dalam ketuhar atau dijemur pada terik matahari (2-3 hari). Menurut rakan kerja yang mengajar bidang akuakultur, dalam bidang perikanan pula, pasir mereka basmi dengan klorox.

30ppm klorox dalam air. Bersamaan 3mL klorox dalam 10L air. Rendam pasir dalam larutan klorox tersebut selama 24 jam. Kemudian tus dan boleh guna. Alhamdulillah. Ilmu baru bagi saya. Bagus ada pertukaran idea melalui bidang berlainan.
Mungkin akan saya buat untuk media tomato. Asyik mati je tomato kalau tanam guna tanah biasa ni. Caranya, siram dengan larutan klorox sebelum tanam. Kemudian jika nampak pokok mula layu, siram dengan larutan ini lagi selama 3-4 hari berturut-turut.
Sumber: Facebook Izham Alias


Cara Hilangkan Dagu Berlapis, Rupanya Guna Bahan Di Dapur Je!

Masalah dagu berlapis atau double chin disebabkan lapisan lemak yang terkumpul di bawah dagu. Ada beberapa faktor yang menyebabkan dagu berlapis terjadi antaranya berat badan berlebihan dan pemakanan.
Sebenarnya ada rahsia yang terbaik untuk hilangkan masalah dagu berlapis ini. Nak tahu? Ikuti perkongsian di bawah oleh Dr Rizal Abu Bakar.

Baca juga: Betul Ke Telur Rebus Separuh Masak Boleh Legakan Sakit Otot & Demam?
CARA HILANGKAN DAGU BERLAPIS, RUPANYA GUNA BAHAN DI DAPUR JE!

Siapa ada masalah dagu berlapis? Double chin orang putih cakap. Tak kira badan kurus ke tak kurus. Kalau postur rahang tak betul. Boleh jadi penyebab dagu berlapis. Sebab diet tinggi lemak. Nak pakai tudung terkeluar dagu lebih. Boleh bikin stres.

Macam mana nak atasi? Guna cara di bawah:
1. TELUR

Ini petua rare punya. Ramai tak tahu putih telur ni boleh kurangkan dagu berlapis. Kalau malas. Buat seminggu 2 kali. Kalau rajin, amal setiap hari. Bebas bahan kimia.
Bahan:

Putih telur (2 atau 3 biji)
1 sudu makan susu
1 sudu makan madu
1 sudu makan jus lemon
Peppermint essential oil

Cara-cara:
1. Campurkan bahan 1-4.
2. Masukkan 2 atau 3 titis peppermint oil.
3. Kacau dan sapu pada bahagian dagu, rahang sehingga tengkuk.
4. Biarkan selama 30-40 minit.

Putih telur, susu dengan madu ni ada sifat ‘skin-tightening’. Bantu ketatkan balik bahagian dagu. Lemon dan peppermint untuk bakar lemak. Peppermint ada menthol – ejen cooling serta lancarkan aliran darah pada muka.
2. COCOA BUTTER

Cocoa butter juga elok untuk dagu berlapis. Panaskan dalam microwave sampai cair. Urut pada dagu dan tengkuk selama 10 minit. Amal 2 kali sehari.
Pagi sebelum mandi. Dan malam sebelum tidur.Ucap selamat tinggal pada dagu berlapis. Cocoa butter juga sesuai guna sebagai krim cukur. Untuk gebukan bibir.
Untuk kesan lebih cepat kena elak:
– Refined carbs (tepung putih, gula putih, nasi putih)
– Makanan berproses (nuget, sosej)
– Minuman tinggi gula
Selamat mencuba!
Sumber: Facebook Dr Rizal Abu Bakar


5 Cara Hilangkan Daki Di Badan Ketika Mandi, Baru Bersih

“Eh Man, Mama tengok mandi berjam-jam lama, tapi cuba Man pergi tengok kat cermin kejap. Kat leher tu banyak lagi daki. Kena sental betul-betul, macam tulah cara hilangkan daki yang betul. Bukan duduk bawah ‘shower’ je.”
Bukan budah kecil saja yang tak reti hilangkan daki dengan betul, orang dewasa pun tidak terkecuali.
Yang penting asal mandi, dapat hilangkan bau badan dan segarkan badan sebelum tidur. Entah-entah ada yang tak pakai sabun langsung sebab nak cepat.

Kalau dijadikan tabiat, lama-kelamaan daki akan semakin berkumpul di badan sehingga bertukar warna kehitaman.
Tapi sebenarnya kalau anda mandi empat kali sehari pun tak menjanjikan daki akan hilang jika tidak membersihkan 5 anggota badan ini dengan sempurna. Ini kerana 5 anggota badan ini merupakan bahagian yang mudah terdedah dengan kotoran.

Foto Kredit: patdolanplumbing.com

Cara Hilangkan Daki Di Badan Ketika Mandi. Jangan Lupa 5 Anggota Ini!
Ini cara hilangkan daki supaya anda lebih bersih dan segar selepas mandi.
1. Siku
Seeelok-eloknya, tiap kali mandi, sapu exfoliating cream pada siku dan gosok mengguna loofah.
Daki dan sel mati akan mudah tertanggal. Untuk memutihkan siku, sapu dengan jus lemon.
Foto Kredit: cyberspaceandtime.com
2. Leher
Bahagian ini, terutamanya di bahagian belakang leher memang jarang diberi perhatian. Sebab itu daki mudah berkumpul terutamanya di belakang tengkuk kerana ia jarang dicuci dengan sempurna.
Setiap kali mandi, pastikan bahagian belakang leher dicuci dengan sabun. Sental dengan loofah untuk menghilangkan daki yang degil.
Foto Kredit: wordpress.mcgooi.nl
3. Telinga
Sama seperti leher, bahagian belakang telinga juga sering diabaikan, terutamanya pada bayi. Tidak hairanlah kotoran suka berkumpul di bahagian tersebut.
Pastikan setiap kali mandi, anda cuci bahagian belakang telinga dan keringkan dengan betul untuk mengelakkan kelembapan. Daki mudah berkumpul di tempat yang lembap.

4. Lutut
Lutut juga sama seperti siku. Bahagian badan ini cenderung menjadi kasar dan kehitaman.
Boleh lakukan cara yang sama untuk mencerahkannya iaitu dengan bantuan krim atau jus lemon.
Pelipat belakang lutut juga jarang disental sewaktu mandi menyebabkan daki mudah berkumpul di bahagian tersebut.

5. Celah paha
Ramai yang tidak sedar bahawa daki mudah berkumpul di celah peha ini kerana ia biasanya tinggi kelembapan. Namun, ia jarang diberi perhatian sewaktu mandi.
Sebab itulah bahagian ini cenderung berubah warna menjadi gelap kerana kita kurang memberi perhatian terhadapnya.

Pastikan 5 anggota ini disental setiap hari,
… jika tidak daki mudah berkumpul dan sukar untuk dihilangkan dengan cepat.
Tidak kiralah berapa lama anda mandi atau berapa banyak air anda gunakan setiap hari, kesan daki tetap tidak akan tertanggal daripada badan jika tidak disental dengan baik.


Ini 5 Cara Hilangkan Daki Leher, Baru Tak Malu Nak Menonjolkan Diri!

Leher yang kelihatan berdaki dan kotor sudah pasti akan mengganggu penampilan diri seseorang itu. Malah, terdapat banyak cara hilangkan daki leher yang boleh anda cuba lakukan, yang penting jangan malas!
Sekiranya anda mempunyai masalah leher berdaki, ikuti artikel ini untuk mengetahui 5 cara mudah menghilangkannya. Semoga berjaya!

Baca juga: 3 Amalan Berpantang Penuh Selepas Bersalin, Badan Masih Terjaga Biarpun Usia 50!
CARA HILANGKAN DAKI LEHER

1. BERSIHKAN LEHER SEWAKTU MANDI
Ketika mandi, pastikan anda membersihkan bahagian leher secara menyeluruh. Mandi terlalu cepat atau kurang memberi perhatian kepada kawasan tertentu akan menyebabkan kotoran semakin sukar dibasmi.

Maka dengan itu, pastikan anda tidak meninggalkan bahagian leher terutamanya di bahagian belakang leher. Jadikan ia sebagai rutin harian supaya daki di leher beransur hilang.
2. KAWAL GULA DALAM DARAH
Kadar gula dalam darah yang tinggi merupakan salah satu faktor menyebabkan leher mudah menghitam dan berdaki.
Disebabkan itu, anda perlu mengawal paras gula dalam darah. Anda boleh mulakan dengan menjalani gaya hidup sihat seperti melakukan senaman dan mengambil makanan yang berkhasiat.
3. LAP LEHER APABILA BERPELUH
Aktiviti yang perlu berada di luar rumah dan di bawah matahari menyebabkan tubuh akan lebih berpeluh. Kalau nak tahu, leher merupakan kawasan yang selalu berpeluh.
Bagi mencegah pengumpulan kotoran dan daki, pastikan anda segera mengelap leher saat peluh mulai muncul. Disebabkan itu, kain lap atau tisu perlu sentiasa di bawa ke mana-mana sahaja.
4. EXFOLIATE KULIT LEHER

Exfoliate kulit boleh membantu menhilangkan daki di leher. Ia merupakan proses menanggalkan sel-sel kulit mati dengan bantuan produk tertentu. Anda boleh menggunakan skrub yang ada di pasaran.
MENGGUNAKAN SKRUB

Sapukan skrub pada muka dengan sambil mengurut produk ke leher dengan gerakan memusing.
Lakukan gerakan tersebut selama 30 saat, kemudian bilas dengan air bersih.

MENGGUNAKAN SPAN

Hindari exfoliate pada kulit leher yang luka atau sunburn.

5. GUNA BAHAN SEMULA JADI
Alternatif lain untuk membersihkan daki adalah manfaatkan bahan semula jadi yang ada di rumah.
Anda boleh menggunakan bahan-bahan yang ada di dapur untuk membuat skrub sendiri. Cara ini dikatakan berkesan, mudah serta lebih murah untuk menghilangkan daki leher
Antara bahan semula jadi tersebut adalah serbuk kopi. Melalui sebuah kajian dari jurnal Analytical Methods kopi bukan sahaja bagus untuk menanggalkan sel kulit mati, malah melindungi kulit dari kuman.
Cara membuat skrub kopi:

Campurkan kopi dengan gula merah dan sedikit perahan lemon.

KESIMPULAN
Sekiranya anda sudah mencuba kaedah-kaedah di atas, tetapi tidak berkesan, ada baiknya anda mendapatkan konsultasi dari doktor yang bertauliah.
Sumber: Hello Sehat


“Oh tidak, biar betul! Bila pulak aku ada double chin ni? Aik, berat badan tak naik pun… ‘Confirm’ kena cari cara hilangkan double chin. Mana aku nak letak muka kalau orang kata aku gemuk. Arghh!”
Siapa kata perlu diet secara ekstrim untuk hilangkan lemak di bawah dagu atau double chin? Tak perlu.

Sebenarnya ada rahsia yang terbaik untuk hilangkan masalah dagu berlipat ini.
Nak tahu?

Menurut HealthGuideHQ.com, senaman dagu atau ‘chin exercise’ adalah cara yang terbaik untuk mengatasi masalah ‘annoying’ ini.

Foto Kredit: wordpress.mcgooi.nl
8 Cara Hilangkan Double Chin Dengan Senaman Mudah, Berkesan!
Ada beberapa tips senaman dagu yang disarankan. Semuanya mudah, tidak mengambil masa yang lama untuk dilakukan dan syoknya, boleh dibuat di rumah.
Apa lagi, jom praktikkan senaman dagu ini. Ianya sangat mudah, murah, dan berkesan!
Foto Kredit: vkool.com
1. The Kiss

Sambil berdiri, dongakkan kepala sambil memandang siling
Muncungkan bibir seolah-olah ingin mencium siling selama lima saat
Relaks dan tegakkan semula kepala
Buat sekali lagi sehingga 15 kali

Foto Kredit: myfatpocket.com
2. Stick It Out

Pandang ke depan dan buka mulut luas-luas
Jelirkan lidah perlahan-lahan dalam kiraan 5
Masukkan semula lidah dalam kiraan 5
Ulang sehingga 10 kali

Foto Kredit: saga.co.uk
3. Jaw Jut

Dongakkan kepala sehingga memandang siling
Tolak rahang bawah ke depan sehingga terasa stretching di bawah dagu
Buat kiraan sehingga 10 dan relaks semula rahang
Ulang 10 kali

Foto Kredit: verywell.com
4. Neck Roll

Berdiri dan tundukkan kepala sehingga dagu mencecah ke dada
Pusing kepala ke kanan perlahan-lahan dan biarkan sehingga kiraan 5
Kembalikan kepala ke sisi asal
Pusing pula kepala ke kiri perlahan-lahan dalam kiraan 5
Ulang semula dalam masa 30 saat

Foto Kredit: goodiz.tv
5. Tongue on teeth

Berdiri dan buka mulut seluas-luasnya
Selitkan hujung lidah di belakang barisan gigi bawah
Hirup udara melalui mulut dan keluarkan udara sambil membuat bunyi ‘ahhh’
Lakukan selama satu minit
Relaks dan ulang sekali lagi

Foto Kredit: youtube.com
6. Chin Slap

Sambil pandang depan, tampar bawah dagu dengan belakang tangan perlahan-lahan
Lakukan sehingga 30 saat

Foto Kredit: sessoescort.com
7. In and Out

Bentukkan tangan anda seperti V dan letak ibu jari pada hujung rahang
Pastikan jari lain berada di sebelah pipi
Tolakkan muka ke hadapan dengan perlahan-lahan
Biarkan selama 30 saat dan tolak semula ke belakang
Relaks dan ulang sehingga tiga kali

Foto Kredit: knowyourback.com
8. Laying Lifts

Baring dan angkat kepala perlahan-lahan hingga dagu mencecah dada
Biarkan selama 10 saat
Kembalikan kepala pada sisi asal
Ulang dua kali

Foto Kredit: tutknow.ru
Mudah bukan?
Menurut laman web kesihatan HealthyDefinition, jika anda meluangkan masa 10 minit untuk senaman ini setiap hari, kesannya akan kelihatan dalam masa sebulan.
Jadi, kalau nak kesan lebih awal, bolehlah gandakan usaha anda. Ikut saja cara hilangkan double chin di atas yang sangat mudah.
Selain itu, anda juga boleh mengamalkan petua lain seperti mengurut bawah dagu anda setiap hari sebelum tidur selama 10 minit. Berkesan!


7 Cara Hilangkan Gam Gajah / Super Glue Pada Tangan, Kasut, Baju Dan Plastik

“Ah sudah…. Tertumpah pulak gam gajah ni sampai kena kat tangan dengan baju. Habis melekat, makin lambat kerja aku jadinya. Macam mana cara hilangkan gam gajah ni?”
Memang stres bila gam tertumpah dan melekat dekat tangan. Kalau nasib kurang baik, tertumpah banyak sampai terkena baju, lantai atau mana-mana permukaan lain yang susah dibersihkan.

Jangan risau, ada banyak tips, petua dan cara hilangkan gam gajah atau super glue ni.
Jom kita tengok apa yang boleh anda cuba jika terjadi kejadian yang tak diingini seperti ini.

Apa Itu Gam Gajah?
Gam Cyanoacrylate adalah nama sebenar untuk apa yang biasanya dikenal sebagai “Gam Gajah”
atau “Super Glue”.

Sebenarnya, istilah gam cyanoacrylate secara amnya menggambarkan gam melekat segera.
Ia boleh digunakan untuk melekatkan apa sahaja dari logam ke plastik dan juga malangnya kulit manusia.
Tidak seperti pelekat tradisional yang berasaskan air, gam cyanoacrylate terdiri daripada resin akrilik.
Bahan utama dalam gam cyanoacrylate adalah cyanoacrylate, yang merupakan monomer akrilik yang berubah menjadi keadaan plastik setelah diawetkan (curing).
Gam gajah ini banyak digunakan untuk membaiki sesuatu yang tertanggal atau kerja kerja seni tangan yang memerlukan dua permukaan dilekatkan.
Malangnya kadang-kadang berlaku dimana si penguna mendapati sebahagian gam ini terlekat pada tangan.
Jadi, bagaimana cara hilangkan gam gajah dari tangan, atau permukaan lain yang terkena gam ini tanpa sengaja?

7 Cara Hilangkan Gam Gajah Pada Tangan, Kain & Plastik
1. Rendam dalam air sabun suam
Sekiranya gam gajah belum kering sepenuhnya, rendam kawasan yang terkena di dalam air sabun suam.
Isi mangkuk atau baldi dengan air dan sabun atau bahan pencuci yang sedikit hangat – tetapi bukanlah yang mendidih.
Rendam kawasan yang terjejas selama 5 hingga 10 minit.
Setelah gam menjadi lembut, gosok perlahan-lahan.
Jika gam gajah terkena tangan, jangan teruskan jika terasa sakit atau kelihatan seperti boleh merobek kulit.

2. Garam
Lagi satu petua hilangkan gam gajah pada tangan ialah dengan menggunakan garam saja.
Caranya, mula-mula basahkan kedua tapak tangan terlebih dahulu.
Kemudian ambil garam dan sental pada jari yang terkena gam sehingga bersih.
Tapi pastikan anda berhati-hati jika ada kesan luka pada jari sebab garam boleh menjadikan luka berasa pedih tau!

3. Mentega / minyak masak
Mentega dan minyak, seperti minyak kelapa, dapat membantu memisahkan jari-jari yang terlekat oleh gam secara tidak sengaja.
Cuba rendam kulit dengan air suam terlebih dahulu, kemudian gosokkan minyak atau mentega ke kawasan yang melekat untuk meleraikannya.
Sapukan lebih banyak minyak dan urut kawasan tersebut sehingga gam hilang.
Foto Kredit: vie-colo.info
4. Penghilang cat kuku (nail polish remover) atau acetone
Sebilangan besar penghilang cat kuku mengandungi pelarut kuat yang disebut acetone yang dapat melarutkan super glue yang terlekat pada pakain atau permukaan licin seperti plastik.
Tuangkan penghilang cat kuku ke dalam mangkuk dan rendam pakaian atau bahan yang terlekat selama satu minit / sehingga gam larut.
Perlu diingat bahawa Acetone sangat toksik dan anda perlu mencuci tangan dengan sempurna selepas itu.
Jangan gunakan acetone pada kulit yang cedera.

5. Vaseline (Petroleum Jelly)
Satu lagi tip hilangkan kesan gam gajah ialah dengan menggunakan Petroleum jelly atau yang biasa kita kenal dengan nama Vaseline.
Caranya, basahkan tangan dengan air suam dan sedikit sabun. Kemudian, ambil vaseline dan sapukan pada bahagian yang terlekat gam.
Gosokkan perlahan-lahan hingga kesan gam tertanggal.

6. Penghilang gam (Glue Remover)
Beberapa kedai kraf dan hobi menjual produk yang dapat menghilangkan gam gajah dengan cepat tanpa merosakkan permukaan.
Dalam gambar ni satu contoh yang boleh anda gunakan tanggalkan kesan gam untuk kereta atau motor. (bukan iklan ok!)
Jadi kalau anda selalu buat kerja yang menggunakan super glue, bolehlah standby dan beli siap-siap ya.

7. Jus lemon
Selain bahan yang dinyatakan di atas tak berjaya menanggalkan kesan super glue tadi, boleh juga cuba rendam tangan atau bahan yang terlekat gam tadi ke dalam air perahan lemon.
Asid yang terdapat padanya mampu mengurangkan daya lekat gam dan lebih mudah tertanggal jika ia melekat.

Mudah kan?
Dah tahu tips dan petua hilangkan kesan gam ni, taklah risau nak DIY atau buat kerja menggunakan gam lagi.
Jom kongsikan dengan kawan-kawan supaya sama-sama dapat hilangkan stres bila melalui situasi terlekat gam ni. Hehe.
Selamat mencuba!


“Ish kenapa rasa miang je badan aku ni. Dari tadi asyik menggaru sampai merah-merah dah satu badan. Nak letak krim ke minyak, apa cara hilangkan gatal badan ni? Kalau mandi ni ‘sure’ pedih satu badan”
Memang syok bila menggaru pada bahagian yang gatal, tetapi lepas itu kulit menjadi kemerahan, melecet dan luka. Aduhai sakitnya!
Kenapa kulit mudah gatal-gatal? Ini kerana cuaca panas bercampur peluh boleh menimbulkan ruam akibat alergi, kulit gatal-gatal dan kering. Selain itu, penggunaan sabun yang tidak sesuai juga boleh menyebabkan keradangan pada kulit, menjadikannya gatal-gatal.

Selain mengguna krim yang diberikan oleh doktor, anda juga boleh gunakan bahan-bahan berikut untuk mengurangkan rasa gatal.
Foto Kredit: zena.cz

9 Cara Hilangkan Gatal Badan Dengan Pantas Dan Semulajadi
Amalkan 9 cara hilangkan gatal dengan hanya menggunakan bahan yang boleh dijumpai di dapur anda.

1. Soda penaik
Jadikan pes dengan mencampurkan satu sudu air bersama tiga sudu soda penaik. Sapu pada bahagian gatal. Lakukan setiap hari hingga rasa gatal hilang.
Foto Kredit: davidwolfe.com
2. Oatmeal
Masukkan sedikit air ke dalam satu cawan oatmeal. Sapu pada bahagian yang gatal dan tutup dengan kain selama setengah jam. Kemudian bilas.

3. Ais
Balut ais dan lalukan pada bahagian yang gatal. Jika tiada ais, basahkan tuala dan tekap.
Foto Kredit: wisegeek.org
4. Lemon
Basahkan bebola kapas dalam jus lemon dan sapu pada tempat gatal. Biarkan ia kering dan bilas. Lakukan dua kali sekali.
Foto Kredit: trueserenity.ca
5. Cuka epal
Sama seperti jus lemon, guna bebola kapas dan sapu pada tempat gatal.
Foto Kredit: popsugar.com.au
6. Gel aloe vera
Sapu gel aloe vera pada bahagian yang gatal dan biarkan sehingga kering.
Foto Kredit: livestrong.com
7. Daun basil
Daun ini selalunya digunakan dalam masakan seperti spageti atau pizza.
Tumbuk sehingga lumat dan tekap pada tempat gatal. Lakukan sekerap mungkin.

8. Daun thyme
Rebus satu sudu daun thyme dalam periuk. Tapis airnya kemudian basahkan kain pada air itu. Lap pada tempat yang gatal.

9. Minyak Peppermint
Tambahkan dua titis minyak ini pada minyak kelapa atau minyak zaitun dan sapu tempat yang gatal. Urut perlahan-lahan agar ia dapat menyerap ke dalam kulit.
Foto Kredit: oil-benefits.com
Banyak Cara Hilangkan Gatal
Lain kali bila ada ruam atau gatal-gatal di badan, jangan melatah. Anda boleh guna bahan-bahan yang murah dan mudah didapati ini.
Tapi, kalau gatal-gatal melarat hingga menjadi kudis dan luka kenalah cepat-cepat berjumpa doktor.
Dikhuatiri ada jangkitan atau penyebab lain.


Asyik Tergaru-Garu Vagina Akibat Gatal? Ketahui Punca & Cara Mengatasinya

Anda tahu apa yang lebih teruk daripada mengalami kegatalan faraj? Ia apabila, anda sendiri tidak mengetahui apa yang menyebabkannya. Malah, anda juga tidak tahu cara hilangkan gatal faraj.
Terdapat banyak kemungkinan penyebab kegatalan faraj, termasuk kerengsaan kulit, jangkitan yis, atau menopaus. Mengetahui sebab faraj anda gatal adalah langkah pertama untuk melegakan.

Baca juga: Waktu Sesuai Nak ‘Bersama’ Ketika Bulan Puasa, Barulah Cik Suami Tak Kena Puasa 2X!
KEGATALAN FARAJ

Realitinya, kegatalan faraj adalah perkara normal dan kebiasaannya disebabkan oleh perkara yang kurang serius seperti bahan dalam produk atau perubahan hormon.

Namun, itu bukan bermakna kegatalan faraj bukanlah sesuatu yang perlu dibimbangkan. Hal ini kerana, ia kadangkala boleh menjadi tanda kepada masalah serius seperti jangkitan kelamin (STD) dan juga kanser vulva ((jarang sekali).
Justeru itu, mari kita selami pelbagai kemungkinan penyebab kepada kegatalan faraj atau vulva dan cara mendapatkan rawatan.
PUNCA BERLAKUNYA JANGKITAN FARAJ
1. KERENGSAAN
Bahan perengsa kimia seperti terdapat dalam produk harian yang bersentuhan dengan faraj dan vulva, boleh mencetuskan alahan. Ia dikenali sebagai dermatitis kontak. Bahan kimia tersebut seperti alkohol, pewarna, wangian dan lain-lain.
Jika kerengsaan adalah puncanya, vulva dan faraj anda akan mengalami:

Kegatalan.
Kemerahan.
Sakit.

Produk yang sering mengandungi perengsa tersebut termasuklah:

Sabun, gel mandian dan mandian buih.
Semburan wanita.
Douches.
Kontraseptif topikal seperti spermisida dan Phexxi.
Krim, losyen, dan ubat sapu.
Bahan pencuci.
Pelembut fabrik.
Kertas tandas wangian.
Pad dan pelapik wangian.

2. JANGKITAN YIS
Yis ialah kulat semula jadi yang biasanya terdapat dalam faraj. Ia biasanya tidak menyebabkan masalah. Namun, pertumbuhan kulat dalam faraj, di tempat yang tidak sepatutnya, boleh mengakibatkan simptom yang tidak selesa termasuk:

Kegatalan.
Rasa sensasi terbakar ketika kencing.
Keputihan tebal.
Berkulat.

3. VAGINOSIS BAKTERIA

Vaginosis bakteria (BV) adalah berbeza dengan jangkitan yis kerana ia bukan jangkitan. BV berlaku disebabkan oleh ketidakseimbangan bakteria yang berlaku secara semula jadi dalam faraj.
Keadaan ini tidak selalu menyebabkan gejala. Tetapi apabila gejala muncul, ia menunjukkan:

Kegatalan faraj.
Keputihan yang tidak normal dan berbau hanyir.
Keputihan nipis, kelabu kusam atau putih.

4. JANGKITAN KELAMIN (STD)
Terdapat beberapa STD yang boleh menyebabkan kegatalan faraj, termasuklah:

Klamidia.
Ketuat alat kelamin.
Gonorea.
Herpes genital.
Trikomoniasis.

STD juga boleh menyebabkan gejala lain, termasuk:

Keputihan luar biasa.
Kencing yang menyakitkan.
Luka pada kemaluan.

5. MENOPAUS
Penurunan estrogen yang berlaku semasa perimenopause (fasa sebelum menopaus) dan menopaus meningkatkan risiko kegatalan faraj.
Ini kerana kekurangan estrogen menyebabkan:

Tisu vulva dan faraj menjadi lebih nipis, kering dan kurang anjal.
Kekeringan faraj mengakibatkan kegatalan dan kerengsaan.
Seks jadi menyakitkan dan berdarah selepas seks.

CARA HILANGKAN GATAL FARAJ

Anda harus berjumpa doktor, sekiranya kegatalan faraj berterusan selama lebih daripada seminggu atau kegatalan anda disertai dengan gejala lain, seperti:

Ulser atau lepuh pada vulva.
Sakit di kawasan kemaluan.
Kemerahan atau bengkak alat kelamin.
Sukar buang air kecil.
Keputihan yang luar biasa.
Ketidakselesaan semasa hubungan seksual.

Doktor akan menyarankan beberapa ubat seperti ubat antikulat, antibiotik, krim astrogen, krim steroid atau losyen dan sebagainya bagi merawat punca-punca masalah di atas.
Manakala, berikut ialah beberapa perkara anda boleh lakukan sendiri untuk membantu mencegah kegatalan faraj dan mengekalkan kesihatan faraj yang baik:

Gunakan air suam untuk mencuci bahagian sulit.
Elakkan sabun wangi, losyen dan mandian buih.
Elakkan menggunakan semburan dan douch faraj.
Tukar pakaian basah atau lembap sejurus selepas berenang atau bersenam.
Pakai seluar dalam kapas dan tukar setiap hari.
Gunakan barrier method semasa melakukan hubungan seks.
Lakukan ujian STD bersama pasangan.
Sentiasa lap dari arah depan ke belakang untuk menjauhkan bakteria najis daripada vulva dan faraj.

KESIMPULAN
Kegatalan faraj memang memberikan rasa yang tidak selesa, tetapi kebiasaannya kondisi ini tidak serius. Selalunya, faraj atau vulva yang gatal akan bertambah baik dengan perubahan gaya hidup. Jika anda berasa bimbang, jangan teragak-agak berhubung dengan doktor untuk mendapatkan nasihat.
Sumber: Healthline


10 Petua Hilangkan Rasa ‘Nervous’ Dalam Segala Hal

“Alamak dah nak dekat pukul 2pm. Ok dah start gabra ni tak pasal-pasal sejam lagi kena buat presentation masa meeting nanti. Dahlah aku ni ‘nervous’, memalukan sungguh. Mesti suara pun susah nak keluar. Aduh, ‘sure’ berpeluh-peluh aku dalam bilik ‘meeting’. Ni pun dah ‘panic attack’ ni. Cepatlah bagi cara hilangkan gemuruh, aku nak buat sekarang sebelum rasa nak tercabut jantung ni.”
Semua orang pasti pernah alami perasaan ini. Gemuruh bila hadapi orang ramai, gugup apabila dalam dewan peperiksaan, panik berjumpa bakal mertua dan banyak lagi perkara yang menyebabkan timbulnya perasaan ini.

Relaks. Ini adalah perasaan normal.
Foto Kredit: yucatan.com

10 Cara Hilangkan Gemuruh Dalam Segala Hal
Sebenarnya ada cara hilangkan rasa gemuruh ini. Apa yang anda boleh lakukan adalah:

1. Banyakkan praktis perkara yang buat anda gemuruh
Jika anda cepat gemuruh apabila bercakap di hadapan orang ramai atau public speaking, anda boleh atasinya dengan menghadirkan diri dalam mesyuarat atau diskusi awam.
Sesekali suarakan pandangan anda pada isu berbangkit. Jadi anda akan lebih konfiden untuk bercakap kepada orang awam.
Foto Kredit: hercanberra.com
2. Bersedia
Jika anda bakal menghadapi temu duga kerja, pastikan anda sudah mencari maklumat mengenai syarikat tersebut, jawatan dan juga soalan-soalan yang akan ditanya sewaktu dalam temu duga nanti.
Apabila anda bersedia dengan maklumat yang ada, dengan sendirinya anda yakin pada diri sendiri secara tak langsung dapat mengurangkan rasa gemuruh.

3. Fikir positif
Yakin dengan diri yang anda mampu melakukan yang terbaik.
Tenangkan diri dengan bersifat positif yang semuanya akan anda lakukan dengan jayanya.
Apabila anda sudah set dengan fikiran positif, maka hasilnya pasti juga positif.
Memandu pertama kali pun gemuruh juga kan? Foto Kredit: sun-sentinel.com
4. Tenangkan diri
Relakskan diri daripada memikirkan pelbagai perkara. Duduk dan regangkan diri agar badan lebih ‘longgar’.
Seeloknya, bawa diri berjalan agar minda lebih tenang. Tutupkan mata dan fokus pada matlamat anda.

5. Fokus pada pernafasan
Tarik nafas perlahan-lahan dan lepaskan.
Lakukan berulang kali sehingga rasa diri relaks. Ia dapat mengurangkan perasaan gemuruh.

6. Pakai pakaian yang membuatkan anda ‘bernafas’
Perasaan gemuruh boleh meningkatkan pengeluaran peluh.
Elak memakai pakaian yang ketat atau tidak selesa kerana ia boleh menambah lagi rasa gemuruh.
Pakai pakaian yang longgar dan mudah menyerap peluh.
Foto Kredit: neemonstlag.nl
7. Kurangkan pergerakan
Kurangkan pergerakan kerana ia boleh menyebabkan orang sekeliling merasai perasaan gemuruh yang anda hadapi.
Untuk tampil yakin, pegang pen di tangan kerana ia dapat mengatasi rasa gemuruh. Pastikan anda juga berdiri lurus.
Foto Kredit: antennaconsulting.com
8. Beri semangat pada diri sendiri
Dengan ini, diri akan lebih bersemangat, yakin pada diri sendiri dan kurang rasa gemuruh.
Cakap “You can do it!” pada diri anda di cermin.
Foto Kredit: sophietarrant.com
9. Elak kafein
Seeloknya, elak minum kopi, teh dan energy drink yang mengandungi kafein sehari sebelum event yang membuat anda gemuruh.
Sebaliknya, cuba amalkan teh herba yang boleh membantu memberi ketenangan.
Foto Kredit: cafe-hallmanns.com
10. Tidur secukupnya
Pastikan anda mendapatkan tidur yang cukup. Kurang tidur boleh menambah rasa lesu, tidak bermaya dan mudah panik.
Apabila panik, perasaan gemuruh juga meningkat.

Yakin Pada Diri Sendiri
Walaupun anda dah mengamalkan semua cara hilangkan gemuruh di atas, perlu ada keyakinan pada diri sendiri.
Bila hilang keyakinan, maka dengan mudah, perasaan panik dan gugur secara automatiknya akan hadir pada diri.


9 Cara Mudah Hilangkan Bau Hanyir Ikan Sebelum Dimasak

“Aduh tak lakulah gulai lemak aku malam ni gara-gara ada bau hanyir ikan. Memang tak makanlah budak-budak ni sebab ada bau. Nak buang sayang, sebab sebenarnya elok lagi. Tapi siapa nak makan? Penat aku masak tau!”
Bau hanyir ikan memang boleh menyebabkan selera makan terbantut. Sedap macam mana pun, kalau sudah ada bau hanyir, memang terpaksa tolak ke tepi!

Sebab itu penting untuk mengetahui teknik yang betul bagaimana cara hilangkan bau hanyir pada ikan sebelum memasaknya.
Foto Kredit: flofoodventure.wordpress.com

9 Cara Hilangkan Hanyir Ikan Untuk Dimasak. Tiada Lagi Bau!
Ini 9 cara hilangkan hanyir ikan yang akan dimasak. Mudah saja, menggunakan bahan-bahan harian yang terdapat di pantri rumah.

1. Rendam dalam susu
Masukkan ikan yang sudah dibersihkan dalam susu dan biarkan seketika kemudian bilas dengan bersih. Susu mengandungi casein yang bertindak menghilangkan trimethylamine oxide yang menjadi penyebab kepada bau hanyir ikan.
Foto Kredit: marketium.ru
2. Sapu dengan pes campuran serbuk kunyit, garam dan tepung jagung
Campurkan ketiga-tiga bahan di atas dan sapu pada ikan. Perap sehingga 30 minit atau lebih. Terpulang pada anda jika ingin membilas ikan sehingga bersih atau guna sahaja pes tersebut untuk menggoreng ikan.
Foto Kredit: currytrail.in
3. Guna cuka
Campurkan cuka dalam air dan rendam ikan di dalamnya untuk seketika. Cuka dapat mengurangkan sehingga 50 peratus bau hanyir ikan. Selepas rendam, bilas dengan air bersih untuk menghilangkan bau cuka.
Foto Kredit: tescoliving.com
4. Pastikan ikan dibersihkan dengan betul
Buang segala organ dalaman, insang dan membran putih yang terdapat dalam bahagian dalaman ikan. Apabila dibersihkan dengan betul, ia dapat mengurangkan bau hanyir.
Foto Kredit: depositphotos.com
5. Daun Jambu Batu
Ambil beberapa helai daun jambu batu, bersihkannya, kemudian ramaskan daun dalam bekas yang berisi air. Lepas itu, masukkan ikan ke dalam bekas berisi air daun jambu batu tadi atau tuangkan air tersebut dalam bekas yang berisi ikan.
Daun jambu batu mungkin susah sedikit untuk didapati bagi yang tinggal di bandar. Tapi, bagi yang ada, manfaatkanlah ia kerana ia memiliki pelbagai khasiat juga!
Foto Kredit: myfurryplacepetsitter.com
6. Titiskan jus lemon
Titiskan sedikit jus lemon pada ikan. Biarkan ia meresap baru dibilas dengan bersih.
Kalau tiada, boleh juga gunakan limau purut.
Foto Kredit: inner-gourmet.com
7. Rendam dalam air garam
Selepas dibersihkan, rendam ikan dalam air garam selama 15 minit. Semua bau hanyir akan hilang.
Foto Kredit: benpieperphoto.com
8. Guna halia
Halia bukan sahaja menghilangkan bau hanyir malah membuang toksin yang ada pada ikan. Caranya, cincang halia halus-halus dan sapu pada ikan. Biarkan selama 30 minit.
Foto Kredit: epicurious.com
9. Sapu minyak bijan
Sapu minyak bijan pada ikan dan biarkan seketika. Minyak bijan menghilangkan bau hanyir dengan cepat.
Foto Kredit: zpravodajstvi24.cz
Hidangan Ikan Lebih Menyelerakan
Mudah saja cara hilangkan hanyir ikan sebelum dimasak, bukan?
Ikan perlu diambil dalam diet seharian adalah sumber protein yang baik untuk kesihatan. Oleh itu, jangan sebab hanyir, anda menjauhi daripada memakan ikan. Bahkan, anda patut lebihkan makan ikan daripada ayam ataupun daging.


Peminat Ikan Keli Kena Tahu Cara Nak Hilangkan Hanyir & Lendir Sebelum Masak, Barulah Sedap!

Ikan keli atau dikenali juga sebagai ikan lele merupakan antara jenis ikan air tawar yang menjadi kegemaran ramai. Sangat enak apabila dimasak dalam apa jua jenis hidangan, ikan keli juga sangat sedap jika hanya digoreng dan dimakan bersama nasi panas berserta sambal belacan. Boleh tambah dua pinggan nasi! Namun, ia juga digeruni bagi sesiapa yang tidak tahu cara hilangkan hanyir keli dan lendirnya sekali yang menyebabkan minyak meletup semasa menggoreng.
Oleh itu, buat peminat ikan keli semua, berikut merupakan cara yang betul untuk anda hilangkan hanyir serta lendirnya sekali supaya tidak ada bau yang kurang menyenangkan ketika menjamu selera.

CARA HILANGKAN HANYIR KELI DAN LENDIR SEKALI, SENANG NAK MASAK
1.BUANG URAT PUTIH

Ini adalah ikan keli yang telah dipotong & dibuang isi perutnya.

Namun ada bahagian yang perlu dibersihkan secara menyeluruh. Paling penting kawasan insang dan darah di bawah tulang dalam perut kerana kawasan inilah terdapat darah beku. Jika dperhatikan dengan betul,  ada jalur urat putih selepas kita membersihkan darah beku tersebut. Tarik ianya keluar dan bersihkan.

2. ADA KELENJAR TEPI SENGAT

Rupa-rupanya, kelenjar yang terletak di sebelah sengat juga merupakan penyumbang kepada bau hanyir pada keli. Hanya picit keluar kedua-duanya di bahagian kiri dan kanan. Bersihkan hingga sebersih-bersihnya.
3. RENDAM IKAN

Untuk menghilangkan bau hanyir, ikan keli perlu direndam pula dengan buah-buah citrus seperti limau, lemon, belimbing buluh, asam gelugur dan asam jawa. Namun begitu, ada juga yang tertanya-tana sama ada berhasil atau tidak jika menggunakan tepung gandum?
Untuk pengetahuan anda, penggunaan tepung bukan untuk menghilangkan hanyir tetapi untuk membuang lendir pada ikan yang menyebabkan minyak meletup semasa menggoreng. Caranya mudah sahaja, rendam ikan tersebut lebih kurang 10 minit sebelum dibilas bersih dan boleh dimasak!
Selamat mencuba dan selamat makan ikan keli!
Sumber: Arbi Mohd Arbi


7 Cara Hilangkan Jeragat Di Muka Yang Berkesan. Cubalah!

Jika anda salah seorang daripada mereka yang bermasalah jeragat, pasti anda tahu betapa sukarnya untuk berdepan dengan masalah tersebut. Di bawah ini disenaraikan beberapa petua hilangkan jeragat supaya anda tidak lagi perlu malu untuk berjumpa dengan orang atau mempunyai tahap keyakinan yang rendah disebabkan masalah jeragat. Lebih-lebih lagi jika ada jeragat dan bersekali dengan bintik hitam di muka.

Apa itu jeragat?
Tetapi sebelum itu, lebih elok sekiranya kita tahu apa itu jeragat. Jeragat juga dikenali sebagai adik kepada jerawat di mana ia kelihatan seperti lekukan kecil pada kulit muka. Ia adalah disebabkan oleh pembentukan minyak, sel-sel kulit yang mati dan juga bakteria di bahagian liang-liang muka terutamanya di bahagian hidung, dahi, dagu dan pipi.
Petua & cara hilangkan jeragat
Baik, sekarang kita sudah tahu apa itu jeragat, mari kita amalkan beberapa petua hilangkan jeragat seperti di bawah ini:

1. Baking soda
Baking soda atau soda penaik adalah baik untuk pengelupasan lembut minyak, kotoran dan sel-sel kulit mati dari kulit. Ia juga membantu mengekalkan keseimbangan pH kulit. Caranya, campurkan sedikit air dalam satu sudu teh baking soda untuk membuat pes yang tebal.

Sapukan pada kawasan yang terjejas dan mencucinya selepas beberapa minit. Ulangi dua atau tiga kali seminggu sehingga anda berpuas hati dengan keputusan.
Nota: Elakkan daripada menggunakan baking soda jika anda mempunyai kulit sensitif.
2. Oatmeal
Oatmeal bukan hanya untuk dimakan sahaja. Ia juga bekerja sebagai agen pengelupasan semulajadi untuk menghilangkan kulit mati dan kotoran yang terkumpul. Di samping itu, ia menyerap minyak berlebihan dan membuka liang.
Caranya, campurkan dua sudu yogurt, satu sudu setiap jus lemon dan madu, dan empat sudu besar serbuk oat. Anda juga boleh menambah satu sudu cuka epal cider. Lembapkan kulit anda dan kemudian letakkan pes ini pada muka anda. Biarkan selama 20 minit sebelum membilasnya.
Sebagai alternatif, letakkan serbuk pes oatmeal serbuk ini yang dicampur dengan air. Biarkan selama 10 minit dan kemudian gosok pada muka.
Cuba antara dua cara ini, sekali atau dua kali seminggu secara rutin.
3. Jus lemon
Kaya dengan asid alpha hydroxy, jus lemon membantu menggelupaskan kulit dan juga memudahkan pertumbuhan semula sel. Ia juga membantu menghilangkan minyak berlebihan kerana sifat astringen.
Caranya, celupkan bola kapas dalam jus lemon dan letakkan jus pada muka anda. Biarkan selama 15 hingga 20 minit dan kemudian cuci muka dengan air sejuk. Ulang setiap hari sebelum tidur. Teruskan untuk sekurang-kurangnya beberapa bulan.
4.  Cuka Epal Cider
Cuka epal cider berfungsi seperti astringen dan dengan itu ia dapat mengeluarkan minyak berlebihan daripada kulit. Selain itu, ia mempunyai ciri-ciri antiseptik dan anti-bakteria yang membantu melawan jerawat.
Caranya, campurkan satu sudu cuka epal cider dalam satu cawan air. Letakkan pada muka anda dengan menggunakan bola kapas. Biarkan selama kira-kira 10 minit sebelum membilasnya dengan air suam.
Cara lain adalah dengan mencampurkan satu bahagian cuka epal cider dengan tiga bahagian tepung jagung. Letakkan pada muka anda. Biarkan selama 15 hingga 20 minit sebelum menggosok muka semula. Bersihkan muka dengan tuala kecil yang direndam dalam air suam. Selepas itu, bilas dengan air sejuk untuk menutup liang.
Cuba cara ini setiap hari atau beberapa kali seminggu sehingga anda mendapat hasil yang memberangsangkan.
5. Cuci muka dengan kerap
Cara hilangkan jeragat yang pertama ialah anda perlu lebih menitik-beratkan pasal kebersihan. Basuhlah muka anda dua kali sehari dengan pencuci muka. Ini adalah disebabkan jeragat terbentuk daripada lebihan minyak, bakteria dan sel-sel kulit yang mati; dan pencuci muka dapat menghapuskan pembentukan bahan-bahan tersebtu di bahagian muka.
Tetapi berhati-hati jangan pula sampai terlalu kering yang boleh menyebabkan lebih banyak minyak dihasilkan yang boleh membawa kepada pembentukan lebih banyak jeragat.
6. Gunakan krim dari farmasi
Cara hilangkan jeragat kedua pula menggunakan krim dari farmasi. Ingat, jangan beli krim yang dijual di tepi jalan!
Gunakan krim benzoil peroksida untuk membersihkan muka. Benzoil peroksida merupakan rawatan jerawat yang amat berkesan yang juga boleh digunakan untuk menghilangkan jeragat. Ia berfungsi dengan membunuh bakteria pada permukkan kulit dan dengan menghapuskan pembentukan minyak dan sel-sel kulit yang mati dari permukaan liang-liang muka.
Ia boleh didapati di mana-mana farmasi dan mempunyai tahap kekuatan yang tertentu. Tetapi diingatkan bahawa krim benzoil peroksida boleh menyebabkan kulit menjadi sakit, gatal, kering dan mengelupas.
Jika ragu-ragu, jumpa doktor dahulu untuk mendapatkan konsultasi.
7. Jumpa pakar kulit
Seperti diberitahu, jumpa pakar kulit jika tidak mahu semberono menggunakan produk yang belum tentu kesahihannya. Keluarkan jeragat tersebut dengan berjumpa dengan doktor pakar dermatologi atau doktor pakar kulit.
Doktor akan gunakan sejenis alat yang telah disterilkan dan mengeluarkan jeragat serta membuang semua pembentukan minyak dan sel-sel kulit yang mati di dalamnya.
Anda boleh juga membeli alat tersebut, tetapi perlu berhati-hati kerana tersilap langkah boleh menyebabkan parut yang kekal pula.
Bagaimana cara mencegah jeragat?
Setelah anda lihat dan amalkan petua dan cara hilangkan jeragat, saya pasti anda tidak mahu ianya datang semula bukan? Jom amalkan perkara-perkara di bawah bagi mencegah pembentukan jeragat:
1. Basuh rambut selalu
Jika anda mempunyai rambut yang berminyak, ia boleh menyebabkan lebih banyak minyak terbentuk di bahagian permukaan kulit yang akan meninggikan peluang anda mempunyai liang yang tersumbat. Selain daripada membasuh muka dua kali sehari, anda juga perlu pastikan anda membasuh rambut anda setiap dua tiga hari sekali, bagi menghalang pembentukan minyak berlebihan daripada terjadi di bahagian muka.
2. Kosmetik bebas minyak
Gunakan bahan solek dan losyen yang bebas daripada minyak. Produk-produk kecantikan yang berminyak adalah punca utama liang menjadi tersumbat. Selain daripada itu, anda juga perlu memastikan alat-alat solek anda seperti berus dan span dibasuh dengan lebih kerap, kerana ianya boleh mengundang bakteria untuk hidup padanya.
3. Diet pemakanan sihat
Akhir sekali, anda perlu mengamalkan diet pemakanan yang sihat. Kita sudah tahu bahawa minyak adalah punca utama terbentuknya jeragat dan jerawat, oleh itu jika kita hadkan pengambilan makanan yang berminyak adalah suatu perkara yang bagus.
Juga amalkan memakan buah-buahan dan sayur-sayuran serta meminum air yang banyak akan meningkatkan tahap kesihatan badan anda, dan badan yang sihat akan menyebabkan kulit juga menjadi sihat.
Akhir kata
Foto Kredit: cosmoderm.com.my
Secara ringkasnya, kita telah memahami apa itu jeragat, petua dan cara hilangkan jeragat. Jika anda rasa cara bagaimana untuk mencegah jeragat ini tidak cukup, boleh rujuk beberapa cara lain yang berkesan. Semoga ianya bermanfaat kepada anda.


Bukan Di Muka Saja, Ini Punca Naik Jerawat Badan & Cara Mengatasinya

Malu dengan suami / ahli keluarga serumah bila ada jerawat badan ni… Ada yang timbul besar-besar sampai buatkan kulit rasa sakit!
Jerawat yang tumbuh di merata tempat seperti bahagian belakang badan, bahu, dada dan paha ini juga boleh menyebabkan kita kurang keyakinan.

Bagaimana nak elakkan jerawat pada badan, ya? Jom kita kenali cara rawatan dan petua untuk hilangkan jerawat pada badan.
Bagaimana Jerawat Badan Tumbuh Banyak Sangat?
Seperti jerawat yang tumbuh di muka, jerawat badan juga timbul disebabkan permukaan pori-pori kulit yang tersumbat akibat sebum dan sel kulit mati yang terkumpul di permukaan kulit.

Menurut pakar dermatologi, Dr Rita Linkner, ia berlaku kerana kesemua bahagian yang disebut itu memiliki kelenjar minyak yang dipanggil sebaceous yang merupakan akar penyebab jerawat tumbuh.

Apa yang boleh menyumbang kepada masalah ini antaranya termasuklah:

Kebiasaannya, individu yang mengalami masalah jerawat pada wajah mempunyai risiko lebih tinggi untuk jerawat tumbuh pada bahagian badan mereka.
Para atlet lebih rentan mengalami masalah ini disebabkan sering berada dalam keadaan berpeluh selain mengalami lebih banyak tekanan yang meningkatkan risiko jerawat pada badan.

Perubahan hormon seperti ketika hamil, menopause, datang haid juga boleh menyebabkan masalah itu.

Selain itu, penggunaan sabun yang kurang sesuai juga boleh menyebabkan masalah ini berterusan sehingga meninggalkan kesan parut.

Kredit Foto : usdermatologypartners.com
Rawatan Untuk Jerawat Badan
Bagi menghalang pembentukan jerawat baru di badan, anda boleh dapatkan krim atau gel anti-jerawat yang mengandungi bahan seperti benzoyl peroxide, resorcinol, salicylic acid dan sulfur.
Anda juga boleh dapatkan sabun mandian yang mengandungi salicylic acid yang bersifat antibakteria dan menghalang pori-pori daripada tersumbat.

5 Tips Untuk Elakkan Jerawat Badan
Di samping amalkan produk anti jerawat atau petua menggunakan bahan semulajadi, anda juga digalakkan untuk ikuti tips ini untuk elakkan jerawat tumbuh di badan.
1. Mandi Selepas Bersenam
Segeralah mandi selepas bersenam bagi mengelakkan peluh dan kotoran terbiar lama di permukaan kulit. Badan yang berpeluh juga boleh menyebabkan jerawat mudah tumbuh. Jangan lupa untuk basuh sekali pakaian senaman yang sudah terkena peluh.
Jika cuaca panas atau anda jenis kuat berpeluh, anda juga perlu kerap mandi dan tukar pakaian bagi elakkan jerawat tumbuh pada badan.

Kredit Foto : eatthis.com
2. Kerap Tukar Cadar
Selain pakaian, anda juga perlu rajin ganti cadar bagi mengelakkan bakteria dan sel kulit mati di katil anda.
3. Gunakan Skrub
Untuk membuang sel kulit mati dan lebihan minyak pada badan, anda juga boleh amalkan penggunaan skrub yang mengandungi salicyclic acid. Pilihlah skrub yang bertekstur halus dan lembut bagi mengelakkan keradangan pada kulit.

Kredit Foto : thebodyshop.com
4. Elakkan Rambut Panjang Terkena Kulit
Rambut panjang yang dibiarkan lepas dan kena pada kulit juga boleh menyumbang kepada jerawat badan lebih-lebih lagi ketika cuaca panas. Rajin-rajinlah membasuh rambut dan ikat bila sudah kering. Bila anda cuci rambut pula, elakkan shampoo dan perapi rambut terkena pada kulit, ya! Bahan-bahan dari produk rambut juga boleh menyebabkan pori-pori kulit tersumbat.
5. Amalkan Pemakanan Berkhasiat
Kajian mendapati makanan yang tinggi nilai glisemik (GI) boleh menyebabkan paras gula meningkat dan merancakkan lagi pembentukan jerawat pada badan. Oleh itu, kurangkan pengambilan karbohidrat yang tinggi nilai glisemik seperti roti putih, pasta dan nasi.
Untuk mendapatkan kulit yang sihat, lebihkan makanan yang berkhasiat seperti sayur-sayuran, buah-buahan, protein dan bijirin penuh.

Kredit Foto : thefitscene.com
Bagi mengatasi masalah jerawat anda boleh gunakan produk anti jerawat dalam bentuk gel, krim atau sabun mandian.
Anda juga boleh mencuba petua hilangkan jerawat menggunakan bahan semulajadi seperti minyak kelapa, kunyit dan lidah buaya.
Namun, jika anda mempunyai masalah jerawat badan yang teruk, anda dinasihatkan untuk merujuk kepada pakar kulit untuk rawatan yang terbaik.
Di samping itu, anda perlulah amalkan pemakanan sihat, rajin menjaga kebersihan badan dengan kerap mandi dan menukar pakaian lebih-lebih lagi selepas bersenam atau ketika cuaca panas.

5 Petua Menghilangkan Jerawat Badan
Selain menggunakan produk anti jerawat, anda juga boleh gunakan bahan-bahan semulajadi untuk menghilangkan jerawat pada badan.
1. Minyak Tea Tree
Produk berasaskan minyak tea tree sangat popular dalam merawat jerawat di wajah dan badan.
Selain membeli produk, anda juga boleh menggunakan minyak pati tea tree dan sapukannya pada badan.
Caranya adalah seperti berikut :
1. Campurkan 7 titik minyak tea tree dengan minyak kelapa.
2. Sapukan pada bahagian yang bermasalah.
3. Biarkan semalaman dan cucikan keesokan harinya.
4. Anda boleh ulangi sehari sekali bagi mengatasi masalah jerawat.

2. Lidah Buaya
Gel lidah buaya mengandungi bahan anti-radang semulajadi dan berkesan dalam melawan pembentukan bakteria.
Caranya adalah seperti berikut :
1. Potongkan daun lidah buaya untuk mendapatkan lendirnya sebanyak 1 sudu.
2. Sapukannya pada kawasan berjerawat.
3. Biarkan selama 30 minit kemudian bilas dengan air bersih.
4. Anda boleh ulangi cara ini 2 kali sehari untuk dapatkan kesan segera.
3. Jus Lemon
Jus lemon sangat terkenal sebagai bahan semulajadi yang berkesan dalam menghapuskan bakteria dan bersifat antiradang.
Anda boleh gunakan jus lemon dengan cara berikut :
1. Perahkan jus daripada setengah biji lemon.
2. Rendamkan kapas pada jus lemon dan sapukannya pada kawasan berjerawat.
3. Biarkan selama 30 minit kemudian bilas sehingga bersih.
4. Untuk kesan yang segera, ulangi penggunaan jus lemon pada kulit sehari sekali.

4. Kunyit
Kunyit mengandungi antioksidan yang sangat baik untuk kesihatan kulit di samping mencerahkan dan menghalang pembentukan bakteria.
Kunyit juga sering digunakan sebagai rawatan semulajadi untuk merawat masalah kulit seperti ekzema dan psoriasis serta mengurangkan keradangan akibat jerawat.
Caranya penggunaan kunyit untuk merawat jerawat badan adalah seperti berikut :
1. Campurkan serbuk kunyit dengan minyak kelapa.
2. Sapukan pada kawasan berjerawat di badan.
3. Biarkan selama 15 minit kemudian bilas dengan air bersih.
5. Minyak Kelapa
Minyak kelapa pula mengandungi asid lemak sihat yang bersifat antiradang dan anibakteria. Untuk mendapatkan kulit yang sihat, anda boleh amalkan sesudu minyak kelapa dara setiap pagi. Anda juga boleh sapukan minyak kelapa di kawasan berjerawat seperti berikut :
1. Tuangkan sesudu minyak kelapa dara di kawasan bermasalah.
2. Urutkan dan ratakan minyak di kawasan tersebut dan biarkan selama 30 minit.
3. Bilas dengan air bersih dan sabun.
4. Ulangi 1 atau 2 kali sehari untuk kesan yang pantas.
NOTA: Pastikan anda mencuba kesemua bahan di atas dalam kuantiti kecil terlebih dahulu untuk memastikan tiada alahan.

Sumber rujukan :

Home Remedies For Back Acne + Causes, Treatment, And Prevention Tips
https://www.stylecraze.com/articles/how-to-get-rid-of-back-acne/
Back Acne (‘Bacne’): Why Pimples Pop Up, and How to Prevent and Get Rid of Them : https://www.everydayhealth.com/acne/back-acne-treatment.aspx
How to Get Rid of Back Acne : https://www.healthline.com/health/how-to-get-rid-of-back-acne#_noHeaderPrefixedContent
6 Natural Remedies for Acne That Actually Work, According to Experts : https://www.byrdie.com/natural-remedies-for-acne


Cara Hilangkan Kahak Bayi. Sedut & Buang!

Cara Hilangkan Kahak Bayi
Bukan sahaja anak, tentu sekali ibu-bapa tidak dapat tidur lena kalau ada asyik batuk-batuk bukan? Risau seharian dengan keadaan anak. Nampak begitu sukar untuk buang kahak. Mahu buang sendiri, tidak pandai, kecil lagi.
Batuk dan selesema adalah dua masalah yang boleh dikatakan pasti berlaku pada setiap bayi. Cuaca yang tidak menentu, tidak kira musim sejuk atau panas, simptom tersebut boleh menjadi kronik kepada kesihatan bayi kerana kesukaran mereka untuk mengeluarkan kahak dan hingus boleh menjadi punca penyakit seperti bronkitis atau brochospasm.

Bagaimanakah cara hilangkan kahak bayi?
1. Guna teknik tepuk bayi
Tips ini dikongsikan oleh pakar fisioterapi.

Untuk cara hilangkan kahak bayi ini, kena pastikan yang bayi dalam posisi meniarap dan letakkan bantak di bawah perut. Pastikan bantal tidak terlalu tebal. Kemudian condongkan sedikit posisi bantal dengan kedudukan kepala bayi ke bawah dan kaki di atas. Pastikan kaki lurus.

Tepuk selama lebih kurang 15 minit dan beralih di kiri dan kanan tubuh bayi pula. Tujuan menepuk ini adalah untuk melonggarkan kahak di dalam paru-paru dan 15 minit selepas selesai menepuk, biasanya bayi akan batuk atau bersin dan sekali gus mengeluarkan kahak dalam bentuk muntah. Jika tertelan, tidak mengapa kerana kahak tersebut akan keluar menerusi najis mereka.
Foto Kredit: asiantigergroup.com
2. Guna mesin penyedut kahak
Tepuk sahaja tidak cukup. Kena ada cara hilangkan kahak bayi yang seterusnya.
Selepas tepuk, boleh gunakan mesin penyedut kahak atau mesin penyedut hingus. Ramai doktor mengesyorkan akan beli dan simpan mesin penyedut kahak di rumah untuk kegunaan bila anak terlalu tebal kahaknya, tanpa perlu berulang-alik ke klinik.
Jika tidak pasti bagaimana menggunakan gas nebulizer, bawa anak ke klinik dan berjumpa doktor. Jangan pandai-pandai buat sendiri. Gas nebulizer akan digunakan untuk cairkan kahak. Kahak tersebut akan keluar sebagai muntah atau najis.
3. Guna madu asli
Ini cara hilangkan kahak bayi yang memerlukan bayi minum sesuatu.
Jika sudah setahun lebih, gunakan satu sudu madu dicampurkan dengan 1 biji limau nipis dan sedikit air. Sebagai alternatif, boleh juga gunakan lemon.
Jika masih bayi lagi, gunakan madu bersama air sahaja. Jika ada air zam-zam, lebih bagus kerana ia mempunyai molekul penyembuhan.
4. Sedut sendiri!
Tips dan cara hilangkan kahak bayi yang paling berkesan ialah sedut sendiri pada hidung bayi. Buat apa mahu geli, anak sendiri!
Cara-cara yang diberikan diatas, memang boleh dilakukan, tetapi agak lambat. Cara sedut sendiri inilah yang paling pantas dan berkesan.
Tambahan
Sedikit informasi,  menurut Dr Zubaidi, jika ubat selsema dan batuk tidak diberikan doktor, untuk menghilangkan batuk berlendir, boleh cuba perkara berikut:

Pastikan anak mendapat rehat yang cukup. Jangan bawa anak keluar bersiar-siar atau membeli-belah
Jika menyusukan anak, berikan jumlah susu ibu yang lebih banyak. Sama juga bila berikan susu forumula.
Jangan gantikan susu dengan hanya berikan air kosong kepada bayi, terutamam yang berusia satu tahun ke bawah. Ini kerana ia akan memudaratkan bayi.
Boleh berikan ubat demam paracetamol dengan dos yang disyorkan oleh doktor. Ingat, ia hanya selamat jika anak berusia satu tahun ke atas dan mempunyai berat melebihi 5 kg.
Jika anak sudah berusia setahun lebih, berikan air suam bercampur sedikit madu dan lemon. Ini akan membantu anak mendapat kelegaan dari batuk.

Ada sesiapa mempunyai petua tradisional untuk menghilangkan kahak bayi? Kongsikan di ruangan komen.


9 Petua Mudah Hilangkan Kahak Hijau. Tak Perlu Antibiotik!

“Eh batuk aku ni semakin teruk ke sampai keluar kahak hijau. Selalu tak lah sampai macam ni! Kena pergi hospital kalau dah teruk macam ni.”
Jangan cepat panik jika kahak berwarna hijau!

Kahak hijau selalunya kahak yang sedang melawan bakteria.
Kahak Hijau Petanda Baik
Ia adalah perkara normal. Malah ia juga petanda bahawa sistem imunisasi bertindak dengan baik dalam melawan kuman dalam badan. Ia turut menandakan bahawa penyakit yang dihidapi bakal berakhir tidak lama lagi.

Tapi ramai yang salah sangka apabila melihat kahak berwarna hijau sebagai petanda kesihatan mereka semakin teruk sedangkan ia adalah sebaliknya.

Elak makan antibiotik untuk hilangkan kahak hijau kerana ia sebenarnya tidak membantu menghilangkan malah menyebabkan proses penyembuhan menjadi lambat.

9 Petua Hilangkan Kahak Hijau
1. Banyakkan Pengambilan Cecair
Apabila banyak cecair dalam badan, kahak akan menjadi semakin tipis dan melegakan sakit di kerongkong.
Banyakkan minum air kosong atau teh hijau panas dan sup ayam.
Minum juga jus sitrus seperti oren, lemon dan limau nipis kerana vitamin C di dalamnya mencepatkan proses penyembuhan.
Minum jus buah-buahan juga salah cara nyah-toksin
2. Kurangkan Minuman Manis Dan Sejuk
Minuman berkarbonat, kopi dan teh biasa menggalakkan lagi pengumpulan kahak. Begitu juga minuman sejuk.
Banyakkan minum air masak (bukan air bergula)
3. Makan Nanas
Mengandungi Bromelain, nanas membantu mengurangkan kahak dan sebagai agen antiradang, nanas meluaskan ruang yang tersekat akibat pengumpulan kahak.
Boleh dimakan terus atau dibuat jus segar. Tambahkan sedikit madu, sedap!
4. Banyakkan Makanan Hijau
Sayur-sayuran bertindak sebagai penghalang semula jadi pada masalah alergi dan kahak terutamanya bawang putih, kubis bunga, brokoli dan bawang merah.
Jauhi makanan rapu, makan makanan yang berkhasiat dan seimbang.

5. Elak Produk Tenusu
Makanan yang mengandungi susu seperti coklat, keju, yogurt dan susu akan menebalkan lagi kahak.
Foto Kredit: svsaqua.com
6. Minyak Eucalyptus
Titiskan 2 hingga 3 minyak Eucalyptus dalam satu pot air dan rebus. Kemudian masukkan dalam bekas dan sedut wap.
Ia membantu hilangkan kahak dan melegakan rasa sesak yang disebabkan oleh pengumpulan kahak.
Foto Kredit: jujuaroma.com
7. Elak Telan Kahak
Jangan ditelan kahak kerana ia mengandungi pelbagai kompaun bakteria seperti immunoglobulins dan glycoproteins yang boleh mengganggu kesihatan badan.
Ia seperti anda memasukkan semula bakteria dalam badan yang ingin keluar!
Foto Kredit: newhealthguide.org
8. Kurangkan Stres
Stres akan menyebabkan sistem imunisasi menjadi lemah untuk melawan penyakit dalam badan secara tak langsung melambatkan proses penyembuhan.

9. Bersihkan Persekitaran
Debu dan hama boleh menambahkan lagi ketidakselesaan pada hidung dan tekak.
Kemas dan vakum rumah atau bilik.
Foto Kredit: atruesurvivor.com
Periksa Petanda Ini Sebelum Hilangkan Kahak Dengan Ubat-Ubatan
Kahak berwarna kuning, bermakna sistem imunisasi sedang ‘berperang’ dengan kuman dalam badan.
Kahak berwarna putih/jernih bermakna badan sedang memasuki peringkat awal ‘tidak sihat’.
Dua situasi ini membolehkan anda mengambil ubat untuk merawat kahak namun elak mengambil sebarang ubat jika ingin hilangkan kahak berwarna hijau.
Tapi, jika kahak anda disertai dengan penyakit lain yang semakin teruk seperti demam atau sakit kepala, cepat-cepatlah berjumpa doktor ya!


Kaki Berbau Kuat Hingga Diri Jadi Malu? Ketahui Puncanya & Ini 7 Cara Mengatasi!

Terdapat pelbagai cara hilangkan kaki berbau yang merupakan satu perkara normal ia berlaku. Apabila suhu meningkat, badan akan lebih berpeluh dan itu termasuklah kaki. Terutamanya, jika anda memakai kasut bertutup atau mempunyai jangkitan seperti kaki atlet.
Bau dan jangkitan kaki berlaku apabila bakteria yang hidup pada kulit dan kasut anda memakan peluh sendiri. Ini menghasilkan produk sampingan asid yang berbau tidak menyenangkan. Justeru itu, mari ketahui punca-punca yang lain dan langkah mengurangkan kaki berbau seperti di bawah.

Baca juga: Pelik, Perut Buncit Ini Tak Mahu Hilang, Benarkah Ia Tanda Cyst? Semak 7 Simptom Lain Ini
MASALAH KAKI BERBAU

PUNCA KAKI BERBAU BUSUK
Penyebab utama kaki berbau adalah pengumpulan peluh dan bakteria pada kaki dan jangkitan kulat seperti kaki atlet. Jumlah peluh anda boleh dipengaruhi oleh:

Cuaca panas.
Senaman.
Berdiri sepanjang hari.
Berat badan berlebihan.
Perubahan hormon, yang berlaku semasa akil baligh, menopaus dan kehamilan.
Sesetengah ubat, seperti antidepresan.
Keadaan yang menyebabkan peluh berlebihan dipanggil hyperhidrosis.

CARA HILANGKAN KAKI BERBAU
Kebiasaannya, kaki berbau bukanlah masalah yang terlalu merisaukan. Namun, jika bau busuk itu sehingga mengganggu diri sendiri atau orang di sekeliling, anda mungkin mahukan bantuan untuk mengatasinya.
Jadi bagaimana anda boleh menghalang kaki daripada berbau? Langkah-langkah di bawah ini mungkin tidak dapat menghentikan bau busuk kaki sepenuhnya. Tetapi tidak salah untuk mencuba.
1. JAGA KEBERSIHAN
Basuh kaki setiap hari. Mencelupkan kaki ke dalam tab air dan menyental mungkin lebih baik daripada membiarkan air mandian memercik ke atasnya. Pastikan anda mengeringkan kaki apabila selesai.

2. PAKAI STOKIN YANG BETUL
Material stokin seperti kapas, beberapa jenis bulu dan rajutan (knit) khas yang dibuat untuk atlet mampu menyerap peluh dan membolehkan kaki anda bernafas. Pakai stokin baru setiap hari. Elakkan dari memakai stokin yang lembap.
3. KASUT TIDAK TERLALU KETAT
Pastikan kasut anda tidak terlalu ketat. Jika ia ketat, kaki anda mungkin berpeluh banyak lebih daripada biasa.
4. KERAP MENUKAR KASUT
Memakai kasut yang sama setiap hari boleh menyebabkan kaki lebih berbau. Biarkan ia kering selama beberapa hari sebelum memakainya semula.
5. BUNUH KUMAN
Guna semburan pembasmi kuman untuk membunuh bakteria dalam kasut anda. Boleh juga membasuh kaki dengan sabun antibakteria. Meletakkan kasut di bawah sinar matahari juga boleh membantu.

6. CUCI KASUT ATAU INSOLE
Terdapat sesetengah insole (bahagian dalam kasut) atau kasut yang boleh dibasuh. Di mana, ia cara yang bagus untuk menghilangkan bau dan mendapatkan semula kasut yang berbau bersih. Pastikan ia kering sepenuhnya sebelum memakainya.
7. JANGAN BERKONGSI KASUT
Jangan berkongsi kasut atau tuala dengan orang lain. Jika anda berbuat demikian, itu mungkin memindahkan bakteria penyebab bau busuk dari kaki orang lain ke kaki anda.
KESIMPULAN
Bagi kebanyakan orang, bau kaki masih boleh dikawal. Bahagian yang paling teruk mempunyai kaki busuk ialah ia menyebabkan anda berasa malu dan kurang berkeyakinan.
Sekiranya anda masih mempunyai masalah kaki berbau, berjumpalah dengan doktor untuk mendapatkan rawatan selanjutnya. Barulah berkeyakinan untuk aktif sepanjang hari!
Sumber: Nemours Kids Health / NHS / Cleveland Clinic


7 Cara Hilangkan Karat Kuali & Kerak Hitam, Macam Baru Beli!

“Oh tidak…. Hangit pulak lauk aku ni. Ingat tadi nak biar lama sikit, dah terlupa langsung nak tutup api. Hitam legam dibuatnya. Apa cara hilangkan karat kuali ni ya?”
Haa… Situasi di atas memang biasa berlaku. Kadang-kadang masak tak pernah hangus pun, tapi masih ada kesan kehitaman pada kuali atau periuk kan?
Apa nak buat? Takkan nak pakai peluntur clorox pula. Nanti lauk yang kita masak pun ada rasa clorox, bahaya.

Jangan risau, ini 7 petua hilangkan karat kuali dengan menggunakan bahan semulajadi yang boleh anda cuba. Berkesan!
Foto Kredit: howng.com

7 Cara Hilangkan Karat Kuali & Kesan Hitam
Ini 7 cara hilangkan karat pada kuali menggunakan bahan semulajadi, tak payah susah hati lagi.

1. Garam
Bahan yang paling mudah didapati di dapur anda adalah garam.
Caranya sangat senang. Cuma panaskan air dalam periuk tadi dan masukkan sedikit garam.
Kemudian, sentalkan dengan sudip sambil mengikis periuk tadi.
Foto Kredit: snughughome.com
2. Cuka
Rebuskan cuka dalam periuk yang hangus tadi. Rendamkan seketika hingga periuk betul-betul sejuk.
Kemudian, sental seperti biasa.
Foto Kredit: buzzlion.com
3. Soda bikarbonat
Baking powder atau soda bikarbonat boleh digunakan bersama lemon atau cuka.
Kalau tak ada, soda bikarbonat atau baking power sahaja pun sudah memadai.
Panaskan air dalam kuali hingga mendidih dan masukkan soda bikarbonat atau baking powder. Biarkan sejuk sebelum dicuci.
Foto Kredit: blog.blueapron.com
4. Lemon
Lemon juga terkenal sebagai bahan pencuci yang bagus.
Caranya mudah. Cuma potong lemon dan rebuskan sekali bersama kulitnya.
Biarkan sejuk selama 3-4 jam dan bersihkan periuk seperti biasa.
Foto Kredit: aska-aquaponics.blogspot.my
5. Cream of Tartar
Cara menggunakan cream of tartar juga sama dengan menggunakan soda bikarbonat.
Rendamkan semalaman dan keesokan harinya anda boleh menggosoknya dengan mudah.
Foto Kredit: food-hacks.wonderhowto.com
6. Kentang
Ada dua cara untuk menggunakan kentang.
Pertama, gunakan sebagai skrub dengan menaburkan sedikit garam seperti dalam gambar di atas. Cara ini biasanya berkesan untuk karat periuk akibat telah lama tak dipakai.
Kalau periuk ada kesan hangus yang kental, anda boleh menggunakan kulit kentang. Caranya, letakkan kulit kentang di dalam periuk dan isikan air sampai menutupi kerak.
Kemudian, panaskan air hingga mendidih. Kerak pada periuk itu akan tanggal dengan sendirinya.

7. Asam Keping
Ambil segenggam asam jawa dan masukkan ke dalam kuali atau periuk berkarat yang anda ingin cuci. Biarkan mendidih di atas api buat seketika.
Kemudian, tunggu sejuk dan gosok permukaan kuali atau periuk menggunakan asam jawa tadi dan lakukan sehingga kesan karat hilang.
Foto Kredit: wittyfeed.com
Selamat mencuba!
Cara hilangkan karat kuali dan kerak hitam di atas amat mudah dipraktikkan dan selamat digunakan. Semuanya menggunakan bahan semulajadi.
Dah macam baru, kan?


Amalkan 5 Bahan Semula Jadi Ini Untuk Hilangkan Kelemumur

“Aduh, kenapa banyak sangat kelemumur kat kepala aku ni. Dah syampu selalu pun, tak hilang-hilang kelemumur ni. Gatal pula. Potong sampai botak lagi senang, stres sungguh disebabkan kelemumur ni!”
Rimas betul kalau ada kelemumur. Gatalnya jangan cakap. Memang rasa nak tonyoh kulit kepala sekuat-kuatnya untuk hilangkan kegatalan kelemumur.

Kalaulah ada cara nak hilangkan kelemumur ini. Memang nampak ada di kedai-kedai, tapi kalau boleh nak cari yang semula jadi. Takut nak guna banyak bahan kimia, risau rambut cepat rosak.
Jadi. ada cara tak untuk hilangkan kelemumur menggunakan bahan yang selamat?

Foto Kredit: fikdik.net

5 Bahan Semula Jadi Untuk Hilangkan Kelemumur
Tanpa kita sedari, ada bahan semula jadi di rumah yang boleh digunakan untuk hilangkan kelemumur, antaranya:
1. Cuka
Sebaiknya guna cuka epal (apple cider) atau cuka putih (white vinegar). Bertindak sebagai fungicide, cuka menghilangkan fungus penyebab kelemumur.
Cara:
½ cawan air suam
½ cawan cuka
1 cawan
Campurkan semuanya dalam satu cawan dan sapu pada kepala. Usap perlahan-lahan beberapa minit dan bilas dengan air. Lakukan seminggu sekali.
Foto Kredit: popsugar.com.au
2. Soda penaik
Bukan sahaja berguna untuk masakan, agen pencuci, tetapi juga baik untuk penjagaan diri. Bertindak seperti skrub, soda penaik membuang lebihan kulit mati di kepala dan kelemumur yang melekat di rambut.
Cara:
1 susu soda penaik
1 cawan air
Beberapa titik minyak rosemary (jika ada)
Campurkan semuanya dan sapu pada kulit kepala. Lakukan setiap hari.
Foto Kredit: iemo.jp
3. Pokok semambu
Juga dikenali sebagai pokok mambu, ia menghilangkan kegatalan yang disebabkan oleh kelemumur dan menghalang pembiakan fungus yang menghasilkan kelemumur.
Cara:
2 genggam daun semambu
4 hingga 5 cawan air panas
Rendam daun semambu semalaman. Tapis dan cuci kepala dengan air tapisan. Daunnya jangan dibuang. Tumbuk sehingga lumat dan lumurkan pada kulit kepala selama satu jam sebelum bilas.
4. Buah lemon
Asid dalam jus lemon memecahkan kelemumur yang berkumpul secara tak langsung membersihkan kulit kepala.
Cara:
Asingkan jus lemon kepada dua: satu sudu dan dua sudu
1 cawan air
Sapu dua sudu jus lemon pada kulit kepala dan usap perlahan kemudian biarkan seketika agar ia menyerap. Campurkan satu sudu jus bersama satu cawan air dan bilas kepala. Lakukan setiap hari.
Foto Kredit: trueserenity.ca
5. Minyak Tea Tree
Ia biasanya diguna untuk merawat luka-luka ringan. Daunnya bersifat anti-kulat dan mampu meredakan kegatalan yang disebabkan oleh kelemumur.
Cara:
1 sudu minyak
1 cawan air suam
Botol spray
Campurkan semuanya dan masukkan dalam botol serta goncang. Sapu pada kulit kepala dan urut perlahan-lahan. Biarkan hingga kering dengan sendiri.
Rasa lebih segar, selesa, dan yakin selepas rawatan. Cubalah!
Gatal Hilang, Rasa Lebih Selesa Dan Yakin
Meskipun bahan semula jadi mengambil masa yang lama untuk berkesan,
Tetapi ia lebih baik digunakan berbanding penggunaan syampu anti-kelemumur yang penuh dengan bahan kimia.


Cara Hilangkan Kesan Gam Sticker Paling Mudah. Guna Minyak Masak Je!

 “Ish, ape susah sangat nak tanggalkan label ni? Bila aku tonyoh-tonyoh makin buruk pulak rupa dia. Macam mana nak hilangkan kesan gam sticker ni ya?”
Masa baru beli barang contohnya pinggan mangkuk, botol kaca atau plastik untuk hiasan, mesti pernah lalui keadaan paling ‘annoying’ iaitu nak tanggalkan label tu.

Kita kopek-kopek, dia tanggal separuh je. Bila digosok, makin comot pulak rupa kesan sticker tu.
Haa… Cari punya cari, rupanya salah satu cara hilangkan kesan gam sticker tu senang je.

Caranya ialah dengan menggunakan minyak masak.

Nak tahu macam mana?
Cara Hilangkan Kesan Gam Sticker / Bekas Label Guna Minyak Masak
Dr Fatimah Salim, seorang ahli kimia yang aktif di Facebook ada berkongsikan satu tips dapur yang sangat mudah dan menarik, iaitu cara nak hilangkan kesan sticker pada label dengan hanya menggunakan minyak masak.
Biasanya sticker label ni terdapat pada tupperware, botol kaca atau bekas-bekas yang kita beli.
Jom baca perkongsian beliau selanjutnya di bawah ini.
Kepada yang tidak tahu, anda boleh menanggalkan kesan lekatan sticker pada bekas yang sudah lama dengan menggunakan minyak masak.
Caranya, tuangkan sedikit minyak masak pada tisu serap minyak (kitchen towel tissue paper) dan gosok. Bergantung kepada jumlah lekatan, ulangi langkah ini jika perlu.
Tips:

Minyak masak boleh melarutkan komponen gam.
Menggosok dengan cepat akan menghasilkan haba yang boleh membantu mempercepatkan proses tertanggalnya gam.

Mudah, Kan?
So, lepas ni bolehlah kita cuba buat dekat rumah kalau ada beli barang yang labelnya ‘degil’ sangat nak tanggal tu.
Boleh juga try buat dekat gunting yang melekat gam bila kita potong pita pelekat atau selotape tu.
Kami dah cuba, memang menjadi… Dah macam gunting baru beli!

Ni gunting yang anak saya pakai buat gunting pita pelekat.
Dah susah nak guna sebab dah melekat-lekat gamnya.

Saya gosokkan dengan minyak masak guna tisu ni.

Ini hasilnya… Dah hilang kesan gam tu.

Gunting pun dah makin ringan je nak gerakkan.
Memang bagus dan menjadilah tips ni.
Jimat dan praktikal sangat.
Selamat Mencuba!
Ada juga yang kata nak cuba buat dekat cermin kereta yang ada kesan sticker road tax.
Mesti kejap je dah hilang kan?
Nanti kami nak try jugak. Kalau ada yang dah try, bolehlah komen dan kongsikan dengan kami hasilnya.
*Tips cara hilangkan kesan gam sticker ini dikongsikan oleh Dr Fatimah Salim menerusi Facebook. Jika ada sebarang pertanyaan atau maklumat lanjut berkaitan teknik yang dikongsikan di atas, sila ajukan pertanyaan anda terus melalui posting beliau melalui pautan INI.


Tak Payah Beli Baharu, Ini Cara Nak Hilangkan Kesan Kuning Kunyit Dekat Blender Lama

“Stresnya tengok blender baru beli dah kuning macam guna 10 tahun. Macam mana cara hilangkan kesan kunyit ni eh?”
Buat mak-mak yang selalu menghabiskan masa di dapur dengan memasak, menggunakan blender atau mesin pengisar merupakan aktiviti wajib untuk mengisar bahan masakan. Tetapi, walaupun baru sahaja beli mesin pengisar sudah bertukar menjadi warna kekuningan akibat mengisar kunyit. Dah tak cantik la blender!

Jadi, ada cara anda boleh gunakan untuk menghilangkan kesan kunyit pada blender di rumah supaya kembali kelihatan baharu.
Baca juga: Jangan Stres Dah Kalau Kena Lipat Baju Menggunung, Guna Cara Santai Ini Dah Settle!

TIGA CARA HILANGKAN KESAN KUNYIT PADA BLENDER

CARA PERTAMA
-2 sudu makan cuka, 1 cawan air panas
1. Masukkan air panas dan cuka ke dalam blender anda. Biar selama 2-3 minit.
2.Kemudian anda blend campuran air panas dengan cuka tu beberapa kali sampai hilang kesan kotoran pada mata blender.
3.Akhir sekali, anda bilas dengan air panas dan keringkan.
CARA KEDUA
-3 sudu makan beras, 1 biji limau nipis, air secukupnya
1.Anda potong limau nipis tu kecil- kecil.
2.Masukkan ke dalam blender bersama air dan beras.
3.Blend campuran bahan tadi selama 15-20 saat.
4.Tuang bahan kisaran ke dalam bekas lain dan bilas blender sampai bersih.
5.Hampas limau dan beras tadi tu anda boleh guna untuk bersihkan bahagian luar dan dalam blender.

CARA KETIGA
–Baking soda dan cuka
1.1/4 cawan baking soda dan 3/4 cawan cuka.
2.Masukkan dalam blender dan letakkan secawan air.
3.Gosok menggunakan span pinggan bersama cecair pencuci. Kemudian bilas seperti biasa. Lakukan sebanyak beberapa kali.
*Selamat mencuba!
Sumber: easybakelab.com


11 Tips Paling Berkesan Untuk Hilangkan Kulit Berminyak

“Ish apa hal kulit muka aku ni pagi-pagi lagi dah berminyak? Tengok ni berminyak-minyak katdahi dan hidung aku. Padahal baru aja aku pakai ‘foundation’ dan mekap tadi. Kalau kesat muka untuk hilangkan kulit berminyak, habislah tanggal mekap aku!”
Sebenarnya kulit muka menghasilkan minyak semula jadi untuk melindungi kulit daripada terlalu kering.

Namun jika berlebihan, ia menyebabkan muka berminyak, mudah berjerawat dan masalah kulit muka hingga rasa kurang keyakinan pada diri.

11 Cara Paling Berkesan Untuk Hilangkan Kulit Berminyak
Ikuti cara berikut untuk hilangkan kulit berminyak pada muka.

1. Guna pembersih muka yang lembut
Pilih pembersih muka yang mengandungi benzoyl peroxide, salicylic acid, glycolic acid atau beta-hydroxy acid.
Kandungan ini sangat lembut dengan semua jenis kulit tambah lagi yang berminyak. Ia akan mengawal pengeluaran minyak berlebihan.
Foto Kredit: dietaja.org
2. Elak cuci muka dengan bahan kasar
Jika selama ini anda mencuci muka dengan kain, tuala atau span yang keras, hentikan!
Ia akan menyebabkan kulit menghasilkan lebih banyak minyak kerana menggantikan minyak semula jadi yang hilang akibat mengguna bahan-bahan tersebut.
Foto Kredit: aliexpress.com
3. Cuci muka pada waktu siang dan malam
Cuci muka sebaik bangun tidur dan sebelum tidur.
Ia akan menstabilkan kadar pengeluaran minyak semula jadi di kulit muka.
Foto Kredit: huffingtonpost.com
4. Cuci dengan air suhu bilik
Elak guna air panas untuk mencuci muka.
Ini kerana ia boleh menyebabkan kerosakan pada kulit dan membantu hilangkan kulit berminyak secara semula jadi pada muka.
Foto Kredit: enkivillage.com
5. Guna toner di bahagian yang berminyak sahaja
Pastikan penggunaan toner hanya di bahagian yang berminyak sahaja.
Foto Kredit: kienthuc.net.vn
6. Bawa ‘astringent pad’
Jika anda tiada kesempatan untuk mencuci muka pada waktu tertentu, guna astringent pad kerana ia dapat membantu hilangkan kulit berminyak dengan pantas.
Foto Kredit: soap.com
7. Pakai ‘clay mask’
Amalkan penggunaan clay mask sebulan sekali.
Ia mengeringkan kulit muka secara tak langsung membantu mengawal penghasilan minyak berlebihan pada kulit muka.
Foto Kredit: shape.com
8. Elak moisturizer yang mengandungi petroleum
Petroleum dan shea butter memang bagus untuk kulit yang kering tetapi bukan untuk yang berminyak.
Ini kerana ia akan menambahkan lagi pengeluaran minyak pada kulit muka.
Periksa label dulu sebelum membeli.
Foto Kredit: livestrong.com
9. Pilih moisturizer yang mengandungi dimethicone
Beli moisturizer yang oil-free dan mengandungi dimethicone.
Ia memberi penampilan matte effect yang menawan sekali gus dapat melindungi serta hilangkan kulit berminyak.
Cari juga yang berlabel non-comedogenic dan non-acnegenic kerana ia mengandungi bahan yang tidak akan menyebabkan jerawat.
Foto Kredit: stylecraze.com
10. Elak makanan yang menghasilkan minyak
Makanan yang tinggi lemak, gula dan garam penyumbang kepada muka berminyak, begitu juga produk tenusu.
Hadkan pengambilan makanan sebegini untuk elakkan muka berminyak.
Foto Kredit: skampung.my
11. Ambil makanan tinggi fiber
Seperti buah-buahan dan sayur-sayuran. Buah-buahan sitrus terutamanya sangat bagus untuk mengurangkan penghasilan minyak berlebihan.
Sebaiknya makan sayur-sayuran yang direbus atau dikukus.
Banyakkan minum air masak (bukan air bergula)
Namun, cara yang paling efektif adalah
Minum air sebanyak yang mungkin kerana air boleh membuang toksin dalam badan yang menyebabkan penghasilan minyak berlebihan dan pertumbuhan jerawat.
Elakkan juga terlalu stres kerana lebih banyak tekanan, lebih banyak penghasilan toksin dan minyak pada kulit.


8 Cara Hilangkan Kesan Kuning Pada Baju & Fabrik Yang Tersimpan Lama

“Elok-elok aku simpan baju Aina masa ‘baby’ dalam bekas bertutup, tak sangka pula ada kesan kekuningan macam ni. Dah cuci berkali-kali pun tak hilang. Apa lagi cara hilangkan kuning pada baju ni ya?”
Bagi ibu-ibu, tentu selalu mengalami masalah seperti ini, terutamanya ketika sedang mencari semula pakaian bayi sulung untuk dipakaikan kepada adik yang bakal lahir. Malah, baju dewasa, cadar katil, dan kain langsir juga boleh bertukar kekuningan apabila ianya tersimpan lama.

Antara puncanya mungkin disebabkan bekas protein daripada susu, muntah, atau peluh yang masih tertinggal pada fabrik. Walaupun telah dicuci, barangkali kesannya tidak dapat kita lihat pada mata kasar.
Jangan risau, pakaian tersebut masih boleh digunakan. Berikut adalah cara hilangkan kuning pada baju atau fabrik tersebut.

Foto Kredit: ask.com

8 Cara Hilangkan Kuning Pada Baju & Fabrik Yang Tersimpan Lama
Berikut adalah cara hilangkan kuning pada baju dengan menggunakan bahan semulajadi di rumah.
1. Cuka Putih & Garam
Campurkan setengah cawan cuka putih bersama setengah cawan garam di dalam sebuah besen. Letakkan pakaian ke dalam besen dan gosokkan pakaian di dalam besen tersebut selama lebih kurang 30 minit. Kemudian, bilaskan seperti biasa menggunakan sabun pilihan anda.
Jika kesannya sedikit saja, anda boleh membuat pes dengan kedua-dua bahan seperti di bawah dan gosokkan pada pakaian.
Foto Kredit: pinterest.com
2. Ubat Gigi
Ubat gigi boleh digunakan secara terus untuk menghilangkan kuning pada baju, dan sekaligus menjadikan warna pakaian menjadi lebih cerah. Seeloknya, gunakan ubat gigi jenis biasa, bukan jenis gel.
Caranya, sapukan ubat gigi pada bahagian yang terdapat kesan kekuningan dan gosok menggunakan berus gigi yang tidak digunakan. Dalam beberapa ketika, warna kuning tersebut akan hilang. Bilaskan pakaian seperti biasa untuk menghilangkan kesan ubat gigi.
Selain kesan kekuningan, ubat gigi juga berkesan menanggalkan kesan kotoran lain seperti lipstick, sos, dan kopi.
Foto Kredit: omgstory.net
3. Jus Lemon
Keasidan dalam jus lemon bertindak sebagai bahan peluntur semulajadi yang membantu menanggalkan dan menghilangkan kesan kuning pada baju serta fabrik.
Perahkan sebiji lemon pada bahagian yang terkena kesan tersebut. Kemudian, jemurkan pakaian tersebut di bawah sinaran matahari sehingga kering. Setelah itu, cuci pakaian tersebut seperti biasa sama ada menggunakan cucian tangan mahupun mesin basuh. Kesan kuning akan hilang.
Foto Kredit: dailynewsdig.com
4. Baking Soda
Baking soda juga merupakan agen pencuci semulajadi yang amat berkesan menanggalkan bau dan kotoran secara semulajadi. Caranya amat mudah, ambil sedikit baking soda dan campurkan dengan sedikit air. Kacau sehingga menjadi pes. Gosokkan pes ini pada baju dan bilas seperti biasa.
Untuk menggandakan keberkesanannya, anda boleh juga menggunakan jus lemon bersama yang dicampur dengan baking soda atau garam. Pes ini juga berkesan menghilangkan kesan deodoran yang melekat pada bahagian ketiak baju.
Foto Kredit: persil.com
5. Sabun Mandi
Ramai yang mengatakan sabun mandi jenis ketul (bukan cecair) ini sangat efektif untuk menanggalkan kotoran dengan mudah, termasuklah kesan kuning pada baju. Tak kisahlah sabun jenama Fruitale, sabun Cap Kapak, Buruh, atau apa-apa saja. Sabun murah-murah pun boleh. Ternyata, ia memang berkesan!
Gosokkan saja ketulan sabun ini pada baju dan gosokkan dengan berus. Bilas seperti biasa. Kalau masih belum tanggal, parutkan sedikit sabun tersebut ke dalam besen berisi air. Tambahkan sedikit baking powder atau cuka pun boleh. Rendamkan selama 1-2 jam dan bilas.
Foto Kredit: teakdoor.com
6. Denture Tablet
Denture tablet adalah bahan pencuci dalam bentuk tablet untuk gigi palsu. Ia banyak dijual di farmasi dan bahan ini amat berkesan mencuci dan menghilangkan kotoran degil pada pelbagai permukaan, termasuklah fabrik.
Caranya, ambil 2 tablet pencuci ini dan larutkan ke dalam satu besen air. Rendamkan pakaian anda dalam larutan ini selama 8-12 jam. Cuci dan bilas seperti biasa dan anda akan mendapati kesan kekuningan tadi akan hilang sepenuhnya.
Menurut Reader’s Digest, tablet ini mempunyai banyak kegunaan lain seperti mencuci coffee maker, termos, kaca, cincin berlian, pasu, tandas, dan pinggan mangkuk enamel.
Foto Kredit: lazada.com.my
7. Pencuci Vanish
Selain bahan di atas, anda boleh menggunakan serbuk atau cecair ‘Vanish’ yang boleh dibeli di pasaran. Ia sesuai digunakan pada pakaian putih mahupun yang berwarna.
Caranya, sapukan ‘Vanish’ pada bahagian fabrik yang ada kesan kuning, dan biarkan seketika sekitar 5-10 minit. Kemudian, beruskan sedikit dan bilas. Selepas itu, cuci seperti biasa dengan sabun pencuci.

8. Keringkan Di Bawah Matahari Terik
Setelah membersihkan dan siap mencuci baju, jemurkan di bawah sinar Ultraviolet yang dipancarkan matahari. Ini merupakan cara memutihkan baju putih yang murah dan tersedia sepanjang tahun untuk kita di Malaysia!
Foto Kredit: getwashio.com
Selamat Untuk Pakaian Bayi
Itulah cara menghilangkan kuning baju menggunakan bahan-bahan semulajadi dan mudah didapati. Selamat digunakan walaupun untuk pakaian bayi.
Selamat mencuba!


Kutil Di Leher & Badan Makin Banyak Bila Makin Berusia. 7 Perkara Tentang ‘Skin Tags’ Kita Kena Tahu

Kutil ialah sejenis tumbuhan kecil  pada kulit dan selalunya muncul pada orang yang berusia.
Walaupun ia mungkin akan menjejaskan penampilan, namun ianya tidak gatal dan tidak membahayakan.

Istilah perubatan yang digunakan untuk kutil ialah acrochordons manakala istilah yang biasa digunakan ialah skin tags.
Ada beberapa perkara yang anda perlu tahu tentang kutil.

Jom kita baca selanjutnya.

Kutil Di Leher, Ketiak Dan Alat Kelamin. Ini 7 Perkara Perlu Tahu Tentang Skin Tags
1. Apakah Kutil?
Kutil merupakan kepingan kecil kulit yang tergantung dari kulit.
Kutil biasanya muncul di leher, kelopak mata, ketiak, lipatan pangkal paha, dan di bawah payudara, iaitu di kawasan badan di mana pakaian cenderung bergesel dengan kulit.
Sesiapa sahaja boleh mengalami tumbuhan kutil akan tetapi mereka lebih lazim ada pada orang dewasa pertengahan umur dan / atau yang obes.

2. Punca & Penyebab Kutil Pada Badan
Menurut Dr. Melissa Piliang, seorang dermatologis di Cleveland Clinic, terdapat beberapa kemungkinan penyebab timbulnya kutil pada badan anda.
Antara puncanya termasuklah:

Genetik (keturunan)
Geselan antara kulit
Perubahan hormon (contohnya kehamilan)
Orang yang berlebihan berat badan dan pesakit diabetes juga cenderung mempunyai kutil kerana insulin boleh menyumbang kepada faktor pertumbuhan kutil

Foto Kredit; Public Health Malaysia
3. Adakah Ia Boleh Menyebabkan Kanser?
Jangan risau, dalam kebanyakan kes, kutil adalah normal dan ia tidak akan menjadi barah kulit.
Kerengsaan boleh berlaku jika pergeselan berlaku diantara pakaian, perhiasan, atau kulit lain.
Namun, anda mungkin perlu memberi lebih perhatian jika terdapat ketumbuhan kulit yang timbul pada alat kelamin (genital warts).
Menurut Dr Sashini Seeni menerusi DoctorOnCall, sekiranya ketumbuhan kulit seperti ketuat ini timbul akibat virus HPV, maka pemeriksaan lanjut seperti vaksinasi harus diberikan kerana jangkitan HPV berisiko besar menyebabkan kanser serviks pada wanita.
Secara umum, masalah kulit yang mirip kutil kelamin boleh disebabkan oleh pelbagai perkara.
Antaranya:

Variasi kulit yang normal
Kutil kelamin akibat jangkitan virus HPV
Tindakbalas alahan
Jangkitan kelamin seperti Herpes Simplex, Sifilis

4. Biji Kolesterol Pada Mata
Selalu juga kita dengar istilah ‘biji kolesterol’ yang dikaitkan dengan kutil pada bahagian mata.
Kondisi ini berbeza dengan kutil.
Secara klinikalnya, ia dikenali sebagai xanthoma, iaitu sejenis kelainan kulit yang ditandai dengan plak pengumpulan deposit lipid berupa lemak kekuningan.
Biasanya xanthoma muncul pada bahagian atas kelopak mata.
Kadang-kadang ia disebut xanthelasma.
Orang yang mengalami xanthoma umumnya mengalami kolesterol tinggi, dan wanita lebih sering mengalaminya berbanding dengan lelaki.
Ia juga lebih mudah dialami oleh orang berusia 50 tahun ke atas.
Foto Kredit: https://www.klikdokter.com/penyakit/xanthoma
5. Kaitan Diabetes & Kutil
Menurut Healthline.com, kajian 2007 mendapati bahawa terdapat peningkatan risiko diabetes pada orang yang mempunyai banyak kutil.
Pakar perubatan dinasihatkan memeriksa kemungkinan diabetes pada orang yang mempunyai kutil.
Kajian kemudiannya pada tahun 2015, mencapai kesimpulan yang sama, yang mengukuhkan hubungan kutil dan diabetes.
Kajian yang lebih baru mendapati bahawa kutil adalah penunjuk kolesterol tinggi pada orang dengan Diabetes Type 2.

6. Cara Hilangkan Kutil / Rawatan
Dalam sesetengah kes, kutil akan hilang dengan sendirinya tanpa sebarang prosedur.
Namun sekiranya ianya mengganggu rasa konfiden pada diri, seseorang akan memilih untuk membuangnya.
Menurut Public Health Malaysia, prosedur untuk membuang kutil atau skin tags adalah menerusi pembedahan kecil yang boleh dilakukan oleh doktor.
Terdapat juga krim sapuan yang boleh dibeli di farmasi. Membuang sendiri menggunakan rambut, gunting dan pisau tidak digalakkan kerana risiko kecederaan dan pendarahan.

7. Pencegahan
Tiada cara yang jelas bagaimana seseorang boleh mencegah kutil daripada muncul pada kulit.
Namun seseorang mungkin boleh mengurangkan faktor risiko dan memastikan kesihatan kulit yang baik dengan cara berikut:

Mengambil makanan yang rendah lemak tepu dan kalori.
Bersenam secara sederhana sekurang-kurangnya 30 minit sehari, 5 hari seminggu.
Pastikan semua lipatan kulit berada dalam keadaan kering untuk mengelakkan geseran.
Keringkan badan sepenuhnya selepas mandi. Sapukan bedak ke lipatan kulit seperti ketiak
anda yang cenderung memerangkap kelembapan.
Jangan memakai pakaian atau perhiasan yang merangsangkan geseran pada kulit anda. Pilih
kain lembut yang bernafas seperti kapas dan bukannya nylon atau spandeks.

Foto Kredit: wikihow.com
Jadi, Apa Yang Perlu Buat Kalau Ada Kutil?
Memang ada banyak cara dan petua membuang kutil sendiri, namun pastikan anda memahami risiko jangkitan dan seeloknya ia dilakukan oleh doktor secara profesional.
Jika anda mengalami kutil yang banyak dan tidak selesa, berjumpalah doktor untuk mengetahui puncanya yang mungkin berkait rapat dengan kesihatan anda.
Baca juga: Petua Hilangkan Ketuat Guna Daun Kesum & Garam. Memang Menjadi!


“Rasanya baru lagi beli beras ni minggu lepas. Tengok-tengok dah jadi tempat sarang kutu. ‘Tension’nya! Macam mana cara hilangkan kutu beras ni? Kalau beranak-pinak nanti habislah membazir kena buang beras aku ni.”
Kutu beras, bubuk atau ‘grain weevil’ ini memang selalu kita jumpa dalam beras atau tepung, terutamanya yang dah disimpan lama. Walaupun kecil, serangga ini boleh mengunyah plastik dan juga kertas dengan mudah. Maka, tidak hairanlah ia boleh berada dalam pek beras atau tepung yang baru kita beli di pasaraya.

Jika dibiarkan kutu ini ‘bersarang’ dalam bekas atau plastik simpanan beras, ia boleh mengurangkan serta merosakkan kualiti beras. Maka dengan itu, kita perlulah mengusirnya seawal mungkin apabila ternampak ‘kelibat’ kutu beras ini.
Foto Kredit: scrambungs.com

8 Cara Hilangkan Kutu Beras Dengan Pantas Dan Berkesan
Berikut adalah 8 cara hilangkan kutu beras yang boleh anda lakukan di rumah.

1. Daun Limau Purut
Daun limau purut mengeluarkan aroma yang kuat dan sekaligus menyahkan bau hapak pada beras. Walaupun ia wangi untuk kita, kutu beras amat tidak selesa dengannya.
Untuk kesan yang lebih efektif, masukkan daun ini di bahagian atas, tengah dan bawah bekas simpanan beras supaya kutu beras dapat diusir dengan cepat!
Foto Kredit: balancingnutrition.com
2. Asam Keping
Satu lagi bahan yang tidak digemari oleh kutu beras adalah asam keping / asam gelugur kering. Caranya mudah, cuma letakkan beberapa asam keping dalam bekas beras yang bertutup dan ia sudah cukup membuat kutu beras berasa tidak nyaman.
Selain itu, boleh juga menggunakan daun asam jawa dengan cara yang sama.
Foto Kredit: alibaba.com
3. Daun Pandan
Daun pandan adalah juga adalah antara herba yang mengeluarkan aroma yang kuat dan tidak digemari oleh kutu beras. Selain itu, ia dapat mewangikan beras anda.
Anda juga boleh meletakkan ‘bay leaves’ atau daun salam. Tapi, pastikan daun ini kering sebelum dimasukkan ke dalam bekas.
Foto Kredit: decupcakecriminal.blogspot.my
4. Cili Kering
Antara cara hilangkan kutu beras yang paling selalu dipraktikkan adalah dengan menggunakan cili kering. Caranya, potong cili kering kepada 2 dan letakkan dalam beras anda.
Rasa pedas dan panas ini tentunya akan menjadikan kutu beras tidak selesa. Namun, pastikan anda menggantikan cili kering ini apabila baunya semakin menghilang.
Foto Kredit: kenanaonline.com
5. Kulit Kayu Manis
Caranya mudah, masukkan saja beberapa kulit kayu manis ke dalam beras. Aromanya yang kuat tidak akan menjejaskan rasa beras, malah turut mewangikan lagi beras anda.
Foto Kredit: tokopedia.com
6. Jemur Bawah Matahari
Jika anda mendapati terlalu banyak kutu beras dalam beras tersebut, anda boleh cuba cara ini.
Mula-mula, letakkan cili kering dan jemurkan beras di bawah matahari terik. Kutu beras akan berpusu-pusu keluar dari beras. Lebih elok kalau diletakkan semua beras atas dalam dulang yang leper.
Kemudian, setelah beberapa minit, gembur-gemburkan beras supaya kutu beras tidak boleh bersembunyi di balik timbunan beras.

7. Gunakan Kain Lembap
Salah satu cara hilangkan kutu beras ini juga adalah dengan menggunakan kain lembap untuk menutupi beras. Anda akan mendapati kutu-kutu akan datang dan menempel pada kain basah tadi kerana kutu sukakan tempat yang sejuk. Apabila hampir penuh, buangkan kutu tersebut dan ulangi lagi hingga tiada lagi ‘kelibat’ kutu beras.
Anda juga boleh meletakkan kain lembap ini ketika menjemur beras dengan teknik (6) di atas.
Foto Kredit: huangkitchen.com
8. Masukkan Beras Dalam ‘Freezer’
Kadangkala ada yang stres kerana kutu beras masih kembali walaupun telah ‘hilang’ buat seketika. Barangkali ada lagi telur kutu yang masih ada di dalam bekas beras tersebut.
Untuk memastikan kesemuanya mati, anda boleh simpankan beras di dalam peti ais bahagian ‘freezer’ selama 3 hari. Kemudian, bolehlah keluarkan dan simpan macam biasa.
Dengan cara ini, telur takkan menetas dan kutu beras pun akan mati. Selain itu, kutu beras juga akan senang timbul apabila beras dicuci nanti.
Foto Kredit: simplyorganized.me
Simpan Beras Dengan Betul
Pastikan anda mempraktikkan cara penyimpanan beras dengan betul untuk mengelakkan ancaman bubuk atau kutu beras ini. Bagi yang alah, gigitannya boleh menyebabkan masalah kulit hingga berminggu-minggu lamanya.
Kalau tak selalu memasak, beli pek kecil saja. Atau, anda boleh pek semula dalam pek-pek kecil dan simpankan beras dalam ‘freezer’. Bila nak digunakan, barulah keluarkan mengikut kuantiti yang diperlukan. Mudah bukan?